ועדת הכלכלה, כנסת 25, פרוטוקול מספר 3, 2023-01-16 00:00

דוד ביטן: צהריים טובים לכולם, אני פותח את ישיבת ועדת הכלכלה בנושא תאגידי המים, מצב התאגידים הייחודי וחלוקת הדיבידנדים

דוד ביטן:  כיוון שרוב הנוכחים כאן הם ראשי רשויות וכולם מתמצאים בנושא לא צריך פיליבסטר בעניין הזה

דוד ביטן:  ישבתי עם רשות המים בבוקר, הם קצת קשים לפי מה שראיתי, אבל אני כבר אומר שאני לא עומד על כך שנושא 30 תאגידי מים יישאר

דוד ביטן:  אנחנו צריכים לפתור את הבעיה כי עברו ארבע שנים מאז התיקון לחוק, יש תזוזה, אבל היא לא משמעותית – גם בגלל שחיים ביבס התנגד בזמנו וגם בגלל משרד הפנים, שגיבו את הרשויות המקומיות במאבק הזה – ובסופו של דבר רוב האיחודים שרצו לא נעשו עד היום

דוד ביטן:  מצד שני, בינתיים יש לנו בעיה עם אי חלוקת הדיבידנדים

דוד ביטן:  הרשויות צריכות את זה, במיוחד בשנת בחירות

דוד ביטן:       דבר נוסף, משרד הפנים: שמעתי שלחלק מהרשויות, ובעיקר מהמגזר, לא מאשרים את התקציב

דוד ביטן:  הן לא אשמות בכך שלא מתאחדים אתן

דוד ביטן:  למה לא מאשרים להן את התקציב? אני יודע שלקלנסואה לא מאשרים את התקציב

דוד ביטן:  אם זו הסיבה אז צריך לבטל את זה

דוד ביטן:  הם לא אשמים

דוד ביטן:  הם רוצים להתאחד, לא רוצים אותם

דוד ביטן:  זה כבר עניין אחר, אז לפחות שמשרד הפנים ייתן את מה שהוא צריך

דוד ביטן:  הוא לא יכול לעשות בעניין הזה הפוך על הפוך, כפי שאני קורא לזה

דוד ביטן:       אבל אני רוצה – ואני אומר את זה בגלוי – לפתור עכשיו את הבעיה של הדיבידנדים

דוד ביטן:  אני אומר לנציג האוצר פה, אני רוצה לפתור את בעיית הדיבידנדים כרגע

דוד ביטן:  נכון שזה יוצר מצב שלרשות המים אין קלף מיקוח מול הרשויות בנושא האיחודים - - -       

אליהו דלל: זה אפילו לא עניין שהוא לדיון, צריך להחליט שמעבירים את הכסף הזה - - -       

דוד ביטן: לאט-לאט

חיים גבתי: צריך לעשות שינוי

דוד ביטן: צריך להבין, אני לא תיקנתי את החוק

דוד ביטן:  אני תיקנתי בזמנו את החוק לגבי כל מיני עניינים אבל האשימו אותי - - -         

חיים גבתי: אני צריך לתקן אותך, אדוני היושב-ראש, אתה כן תיקנת

דוד ביטן: תיקנתי - - -      

חיים גבתי: רק עבדו עליך רשות המים בזמנו ואתה נפלת בפח

דוד ביטן: לא נכון, לא נפלתי

דוד ביטן:  אני אף פעם לא נופל בפח

דוד ביטן:  אבל לא תיקנתי לגבי הנושא של הדיבידנדים

דוד ביטן:  כבר העירו לי היום שהסעיף של הדיבידנדים, שאומר שאין סמכות לרשות המים, זה לא תיקון שלי, זה תיקון מ-2103 בכלל שהיה בחוק שאני תיקנתי

אליהו דלל: אבל מי הבעלים של התאגידים? זה הרשויות

דוד ביטן: אני רוצה לפתור את הבעיה הזו

דוד ביטן:  אני מעדיף לפתור אותה בלי תיקון לחוק

דוד ביטן:  אני חושב שיש אפשרות כזאת

דוד ביטן:  דיברתי אתכם עליה, אתם אומנם לא הסכמתם, אבל נדבר על זה פה

דוד ביטן:  צריך לעשות את זה בגלל שמעכבים להם את הדיבידנדים כבר שנתיים-שלוש, לא משנה מי אשם

דוד ביטן:  יש להם שנת בחירות, הם צריכים את התקציב הזה

דוד ביטן:  אי אפשר להחזיק אותם בצוואר עד הסוף

דוד ביטן:       אני גם רוצה להגיד – ואמרתי את זה לרשות המים – שבזמנו בדיון אמרנו במפורש שיכול להיות שתהיינה רשויות שתהיה בעיה להתאחד איתן, בעיקר מהמגזר

דוד ביטן:  עם כל הכבוד, שהאוצר ייתן קצת כסף על האיחודים האלה, על ההשקעות שצריכים להשקיע

דוד ביטן:  הם לא עשו את זה, הם עושים טובה שהם עושים את זה

דוד ביטן:    דבר נוסף, דיברנו על הקמת תאגידים אזוריים – צפון, דרום, מרכז – שיקלטו חלק מהתאגידים הבעייתיים והאוצר יצטרך לשים שם כסף

דוד ביטן:  אז מה עשיתם? הפלתם את הכול על ראשי הערים החזקות ואמרתם להם: אתם חייבים להתאחד

דוד ביטן:  זו לא הייתה הכוונה שלנו

דוד ביטן:  דיברנו על כך במפורש בדיונים, שאם יש ערים שיש אתן בעיה אמיתית של השקעות גדולות, צריך לפתוח תאגיד ממשלתי שיקלוט אותם

דוד ביטן:  אחר כך, אם ישקיעו בהן והם יהיו בסדר מבחינת תשתיות והכול, אז אני מאמין שגם תהיה עיר שתקלוט אותם ללא שום בעיה, ואז, עם הזמן, התאגיד הממשלתי הזה יתפרק מאליו

דוד ביטן:       ראשי הערים, אני יודע שאתם רוצים להתייחס לעניין הזה, אבל תתייחסו בבקשה לעניין הספציפי שלמענו כינסנו את הישיבה

דוד ביטן:  נתחיל עם יושב-ראש מרכז השלטון המקומי, בבקשה

חיים גבתי: אני בכל זאת רוצה ממש בבריף להזכיר את ההיסטוריה כי כולם מנצלים את ההזדמנות, בעיקר רשות המים, כל פעם כשמתחלף שלטון ומתחלפת כנסת, הם באים ומנצלים בדקה ה-90 – זה מה שקרה ב-2018, ערב הבחירות לשלטון המקומי, הם ניצלו את זה שלשלטון המקומי לא היה את הזמן לשבת פה ועשו מחטף שבעבורו אנחנו יושבים כאן

חיים גבתי:  תראו, עמדתי ידועה לחלוטין

חיים גבתי:  אני נגד תאגידי מים לחלוטין

חיים גבתי:  זהו אחד הגופים המיותרים ביותר במדינת ישראל, כולל רשות המים, שמזמן היו צריכים לסגור אותה

חיים גבתי:  הקימו רשות שלמה, של 240 עובדים, עם משכורות עתק ועם תקציב עתק, כדי לממן בסוף את חוסר - - -       

אימאן ח'טיב יאסין: על גבם של האזרחים

חיים גבתי: לענייננו, רבותיי, עמדתי מאוד ידועה בנושא

חיים גבתי:  תאגידי המים מיותרים לחלוטין

חיים גבתי:  היה צריך להקים, דרך אגב, כמו שאמרת, גוף אחד - - -      

דוד ביטן: בזמנו הם לא היו מיותרים, אולי עכשיו כן

דוד ביטן:  אז, אם לא היו מקימים אותם, היה בלגן שלם

חיים גבתי: מאז הם למדו לעשות קופה שלמה על הרשויות המקומיות כדי לממן אלף ואחד דברים

חיים גבתי:  רק 40% מעלות המים הולכת באמת למים, כל השאר הולך לכל מה שמסביב – אם זו התפלה, אם זו רשות המים, אם זה מים לירדנים ואלף ואחד דברים שאנחנו ממנים

חיים גבתי:  זו המדינה היחידה שמממנת את הכול חוץ מהמים שלה

חיים גבתי:       צריך לתקן באופן דחוף את החקיקה בנושא התאגוד האזורי

חיים גבתי:  התאגוד האזורי בא כעצם שהכניסה רשות המים על מנת לקחת את הרשויות ולדחוף אותן לתאגוד אזורי

חיים גבתי:  זה כמו הסיפור על הילדים שעושים בלגן בבית הספר – חצי מהילדים בורחים מהשיעור ועושים בלגן, המורה מגיעה ומתחילה לצעוק על החצי שנמצא בכיתה, הילדים הטובים

חיים גבתי:  במקום לצעוק על אלה שברחו היא צועקת על הטובים שנשארו

חיים גבתי:  כך גם כאן

חיים גבתי:  מה עושים רשות המים היקרים? מנסים להעניש את התאגידים שמצליחים

חיים גבתי:  הם אומרים להם: הצלחת? עונש מגיע לך

חיים גבתי:  כך, לדוגמה, שבע שנים מתכננים קו לקריית ספר, עוקף מודיעין, כדי לא להתחבר – כי מודיעין כבר קיבלה קנס, על 5,000 יחידות דיור היא שילמה מכיסה על חשבונה לרשות אחרת כי היא התחברה באופן לא חוקי, באישור והעלמת עין של רשות המים

חיים גבתי:  בסופו של דבר, היום, אחרי שמגיעים לוועדה, אומרים לך: את 70 מיליון השקלים של הקו החדש שלהם אתה תשלם, אתה תשלם

חיים גבתי:  זו חוצפה ממדרגה ראשונה

חיים גבתי:  זו רק דוגמה

חיים גבתי:       התאגידים האזוריים הם אסון

חיים גבתי:  למה? כי תאר לך שהיום תושבי מודיעין, שמקבלים למשל שירותים במודיעין בתוך תאגיד - - -      

דוד ביטן: יש לך 70 מיליון לשלם?     

חיים גבתי: א, אני לא אתן

חיים גבתי:  ב, לא יקרה כלום, אני גם אחתוך להם את הקו

חיים גבתי:  זה לא יעזור להם

חיים גבתי:  זה לא יעזור להם כי הבריונות שלהם תיגמר רק בבריונות

חיים גבתי:  כנראה כך גם צריך לנהוג איתם

חיים גבתי:  אבל אני לוקח את השירות – היום נותנים שירות מצוין, אחד התאגידים המצטיינים בארץ

חיים גבתי:  מה הם אומרים? לא, אתה תעבור, תהיה התאגיד שיישב בסוף תחת ראשון לציון

חיים גבתי:  תאר לך שכל עשר הרשויות רצות לראשון לציון לקבל שירותים

חיים גבתי:  תושב מודיעין צריך לקבל שירותים בראשון? למה שלא יקבל אותם במודיעין? כבר היום, דרך אגב, תאגידים שמאוגדים הם כישלון אחד גדול בשירותים

חיים גבתי:  רואים את זה

חיים גבתי:       מעבר לזה, גם צמצום התאגידים הוכיח דבר אחד ברור לחלוטין – אין הפחתה בתעריף המים

חיים גבתי:  אנחנו ראינו רק עכשיו את ה-8% שהוסיפו

חיים גבתי:  כל צמצום התאגידים הוא 1

חיים גבתי: 6%

חיים גבתי:  זו היעילות שעליה מדברים – דרך אגב, בדוחות שלהם – הם יודעים את זה, הם אומרים את זה

חיים גבתי:  בינתיים, מאז, כבר היו יכולים לפרק את התאגידים ולחסוך יותר כסף מאשר מה שמדברים עליו

חיים גבתי:       אני חושב שכשאנחנו מדברים על מה שנדרש לעשות, צריך קודם כל לבטל את המגבלה

חיים גבתי:  עם כל הכבוד, נכון למצב הזה, מכיוון שאנחנו מבינים שבתקופה הזאת, כשכולנו נכנסים לבחירות מוניציפליות, ללכת למלחמה כדי לבטל את התאגידים – יהיה לנו לא מעט חוסר אפשרויות בגלל הסיטואציה

חיים גבתי:  אבל בסופו של דבר, אני אומר, החלום שלי מאז הוועדה שהקים נתניהו בסוף 2010, כששם אותנו בוועדת ניסן – גם אותי, גם את דוב צור וגם את יוסי נשרי– היה לפרק את התאגידים, 45 יום

חיים גבתי:  מאז אנחנו במשא ומתן שכבר נמשך 12 שנה

חיים גבתי:        אנחנו, מצד אחד, אומרים כרגע לעצור את הכול, לבטל את התאגוד האזורי, שהוא אסון

חיים גבתי:  שניים, אני אומר את זה בצורה ברורה: רשות שלא מתנהלת – כמו שאמרת בצדק, תקימו תאגיד אחד או ברשות המים או לחילופין תאגיד צפוני, דרומי, מרכזי – תעביר אותה לשם

דוד ביטן: לא שיקלטו את כולם, אבל בעיות מרכזיות - - -      

חיים גבתי: רשות שלא יודעת להתנהל או לא יכולה להתנהל – תן לה

חיים גבתי:  במשך שנים, כשאני – שאני המתנגד הגדול לתאגידים – באתי לרשות המים כדי לאחד את ג'סר א-זרקא, הם לא הצליחו

חיים גבתי:  רק עכשיו, אחרי שעשינו מאמצים גדולים

חיים גבתי:  אז הם מספרים לנו שמטפלים במשק המים? הם לא מטפלים בשום דבר

חיים גבתי:  הם מצפים להיות על הגב שלנו

חיים גבתי:  התכלית של הרוכב החדש היא ליהנות מזה שאנחנו מנהלים, ליהנות מזה שעושים את זה כמו שצריך, ליהנות מזה שבסוף אנחנו - - -     

דוד ביטן: לא, אבל לא צריך לדחוק את רשות המים יותר מדי

חיים גבתי: את דעתי על רשות המים אני אומר בכל מקום, אני לא מתבייש

חיים גבתי:  הוא יודע את זה, אני אומר לו את זה גם בצורה ישירה

חיים גבתי:  גם אצלי במשרד, הזמנתי אותו לכוס קפה, תאמין לי, הוא שמע את הדברים, אפילו לא נתקע לו בגרון

חיים גבתי:       תראו מהי תפיסת העולם

חיים גבתי:  תפיסת העולם במדינת ישראל היא: אם אתה מצליח לסדר משהו – אם זה חינוך, אם זה מים או כל דבר אחר – צריך לרסק אותך, צריך לסגור אותך

חיים גבתי:  יש פה, דרך אגב, רשויות שלא הקימו תאגיד, אני מצדיע להן

חיים גבתי:  ב-2003, כשנבחרנו, אמרנו: יש חוק, רצנו לעשות מהר תאגיד במודיעין, אמרנו: יש חוק, חייב לעשות תאגיד - - -      

קריאה: ב-2008

חיים גבתי: אלה שלא התאגדו צדקו במאה אחוז

חיים גבתי:  למה? הם מנהלים משק מים למופת ובסופו של דבר אלה עסוקים, הם לא יכולים לעשות אתם כלום

חיים גבתי:  דבר נוסף, בחוק קובעים שהאסיפה הכללית זו מועצת העיר שנבחרת על ידי התושבים

חיים גבתי:  מה אומרים רשות המים? הם אומרים: לא, האסיפה הכללית קיבלה החלטה שהיא לא מתאגדת, אנחנו נעקוף גם את מי שהחליט, את הדמוקרטיה, את העם שנמצא בכל מקום ומקום

חיים גבתי:  איבדנו את הדרך

חיים גבתי:  לאט-לאט הופכים להיות שלטון פקידים שהתכלית שלהם היא לבוא ולקחת, להוציא את הכול מהרשויות ולנטרל כל דבר שמצליח כדי שאנחנו נכסה על הכישלון שלהם בלטפל ביישובים אחרים, לטפל בכלל היישובים כדי להביא לפתרון

חיים גבתי:        לכן אני קורא לך, אדוני היושב-ראש, קודם כל להחזיר עטרה ליושנה

חיים גבתי:  את מה שהיה ב-2018 לבטל, את נושא התאגוד האזורי, מכיוון שזו המכשלה הגדולה, כדי שנוכל לקחת ממה שחסכנו מהתושבים ולהחזיר את זה לתושבים ולא לרשות המים, שלא מצליחה לנהל את עצמה

חיים גבתי:  זה אחד

דוד ביטן: כרגע זה לא הדיון, בוא נפתור את הבעיה עכשיו

חיים גבתי: ושניים, אני קורא לזה אורנים הגדול ואורנים הקטן

חיים גבתי:  באורנים הקטן צריך לפתור עכשיו את בעיית הדיון היום, באורנים הגדול צריך לבטל את תאגידי המים

דוד ביטן: טוב

דוד ביטן:  ראש עיריית רמת גן, בבקשה

איתן גינזבורג: יושב-ראש ועדת הכלכלה לשעבר

כרמל שאמה-הכהן: כבוד היושב- ראש, קודם כל, ברכות על תפקידך החדש

חיים גבתי: נכון, צודק, באמת לא בירכנו אותך על תפקידך החדש

חיים גבתי:  בשם השלטון המקומי, תעשה ותצליח

כרמל שאמה-הכהן: אני מהבודדים כאן באולם שיודע להבין מהי היכולת שלך להציל את עם ישראל מהעוולות כי ישבתי גם בכיסא שאתה יושב עליו ואני יודע מה עוצמתו, וגם היום אני נתקל יום-יום בעוולות שנושא תאגידי המים גורם לאנשים, וקודם כל לאנשים הכי חלשים ומוחלשים שחיים בתוכנו

כרמל שאמה-הכהן:  אי אפשר ללכת סחור סחור, אתה צודק במה שאמרת על הדיבידנד, על המיסוי, על התיאגוד והכל בסדר – צריך לסגור את תאגידי המים

כרמל שאמה-הכהן:  מי שבורח מזה - - -     

דוד ביטן: זה לא נושא הדיון

כרמל שאמה-הכהן: אני יודע, אבל תן לי, דוד

דוד ביטן: אין בעיה, אני רק אומר את זה לכולם

רון כץ: נתת לראשי ערים לדבר על תאגידי מים, מה הם יגידו לך?     

כרמל שאמה-הכהן: חשוב לי לא רק לדבר על סגירת תאגידי המים – בהמשך לדברים של חבר הכנסת כץ פה לצדי – אלא לפעול

כרמל שאמה-הכהן:  אנחנו קיבלנו החלטה במועצת העיר, תקצבנו, כבר הוצאנו מכרז וכבר נבחרה חברת אסטרטגיה ותקשורת

כרמל שאמה-הכהן:  כלי התקשורת, עם הרשויות המקומיות, עם יושב-ראש השלטון המקומי וראשי ערים אחרות, יכניסו יד לכיס – לא רק יוציאו את הלשון החוצה, במילים, יכניסו יד לכיס – וכל יום יהיה קמפיין על זה, על העוולות של תאגידי המים, עם הפרצופים של האנשים שגורמים את העוולות לאנשים, עם העובדות ועם המספרים, ואתה תראה את תאגידי המים נסגרים, כי הם קמו בצדק בתקופתו, היום הם גורמים אי-צדק

כרמל שאמה-הכהן:       אין שום בעיה להציג חלופות, לשמור על כל מה שרשות המים רוצה לשמור, על כל האינטרסים הציבוריים, אבל בתוך הרשות המקומית

כרמל שאמה-הכהן:  כולם מדברים על עוד שקל במים ועל עוד שקל בקוב – אתה יודע ממה זה מתחיל, אדוני היושב-ראש? כשבן אדם רוצה לדבר עם התאגיד שלו, רוצה לשלם לפעמים, 40-50 דקות הוא יישאר על הקו

כרמל שאמה-הכהן:  כמה זה עולה בממוצע לבן אדם שצריך לחכות? עזוב את הבריאות ואת העצבים, בזמן, זה כמעט כמו חשבון המים החודשי לחלק מהאנשים

כרמל שאמה-הכהן:       זה גם הניתוק – זה לא הניתוק שמנתקים לאנשים את המים אלא הניתוק מהתחושות של הציבור, הניתוק שיש לך לקוחות

כרמל שאמה-הכהן:  אנחנו יודעים את זה

כרמל שאמה-הכהן:  אתה היית סגן ראש עיר כמה קדנציות, אנחנו ראשי רשויות, ופה נוצר הפער

כרמל שאמה-הכהן:  אם היו פועלים מול חברות הסלולר בשוק הזה או מול הבנקים, יכול להיות שהם היו נתפסים נורמליים

כרמל שאמה-הכהן:  למה הם נתפסים לא נורמליים? כי הם פועלים לצדנו

כרמל שאמה-הכהן:  אנחנו לא ממש שולטים עליהם, הם לצדנו

כרמל שאמה-הכהן:  מאתנו התושבים מקבלים שירות VIP עד שהם צריכים את תאגיד המים

כרמל שאמה-הכהן:        אתה אמרת דברים נכונים לגבי הדיבידנד

כרמל שאמה-הכהן:  הדיבידנד מטריד את כולנו

כרמל שאמה-הכהן:  אבל שלא ייקנו אותנו בדיבידנד

כרמל שאמה-הכהן:  אסור לנו להגיע להפסקת אש ולעצור לרגע, שייקנו אותנו בדיבידנד

כרמל שאמה-הכהן:  צריך לצאת למלחמה על סגירת תאגידי המים

כרמל שאמה-הכהן:  אנחנו הקמנו ועדת בדיקה

כרמל שאמה-הכהן:  אדוני היושב-ראש, יש סרט וידיאו שבו לוקחים אישה עיוורת בת 70 להוצאה לפועל

כרמל שאמה-הכהן:  מה מכרתם לה, לקסוס? טסלה? על מה אתה לוקח? איך יש לך דם בגוף לקחת אישה בת 60-70, לא רואה בעיניים, לבית משפט ולעשות לה פשיטת רגל? חקירת יכולת

כרמל שאמה-הכהן:  על חוב של מה? של גרושים

כרמל שאמה-הכהן:  גם אם אליי היו מגיעים והיועץ המשפטי היה אומר לי: אין פתרון, הייתי אומר לה: רגע, תעצרי רגע, כמה חברים ונפתור את הסיפור הזה

כרמל שאמה-הכהן:       אבל רשויות יודעות להסתדר

כרמל שאמה-הכהן:  אני זוכר שהמים היו ברשות הרשויות

כרמל שאמה-הכהן:  אני יודע שהארנונה אצלנו

כרמל שאמה-הכהן:  הארנונה לא מנוהלת טוב? אנחנו כבר מגיעים ל-96% גבייה ועדיין אין שום עיוור או נכה שיגיד שהעירייה מתעלמת מהצרכים שלו או שניקח אותו לבית המשפט

כרמל שאמה-הכהן:  96% גבייה

כרמל שאמה-הכהן:  לא מוותרים לאף אחד שלא צריך לוותר לו

כרמל שאמה-הכהן:  שלא יטיפו לנו מוסר ולא ייוותרו לנו

כרמל שאמה-הכהן:       אני אגיד לך דבר שעוד לא שמעת

כרמל שאמה-הכהן:  נבחרתי לפני יותר מארבע שנים, ביקשתי למנות דירקטורים, הבאתי את מהנדסת העיר – לא הבאתי מישהי מהרחוב – ארבע שנים היא עוד לא דירקטורית, ארבע שנים אי-אפשר למנות אותה, היום כבר אין קוורום

קריאה: למה?      

כרמל שאמה-הכהן: אי-אפשר

כרמל שאמה-הכהן:  הלוך, חזור: רגע, פגו הטפסים שלך, תמלאי עוד פעם, פגו לך הטפסים, תמלאי עוד פעם

כרמל שאמה-הכהן:  אלה חבורת אנשים שמתנהלים כמו נוכלים

כרמל שאמה-הכהן:  צר לי על המילה הזאת שאני אומר – כמו נוכלים

כרמל שאמה-הכהן:  ארבע שנים

כרמל שאמה-הכהן:  מהנדסת בוגרת הטכניון, מהנדסת עיר שרוצה להיות שותפה בדיונים של הדירקטוריון ולהשפיע

כרמל שאמה-הכהן:  זה לא רק שלא עונים בטלפון

כרמל שאמה-הכהן:  הם מתחילים לעשות עבודה, אדוני היושב-ראש, מה אכפת להם שיש תושבים? את מי זה מעניין? הטרקטורים נשארים בסופי שבוע, הצנרת והחומרים

כרמל שאמה-הכהן:  חסרה חניה? לא חסרה חניה? ניקו? לא ניקו? אני לא מדבר אתך גם על יעילות

כרמל שאמה-הכהן:  איפה שהתעמקנו במספרים גם חסכנו מיליונים

כרמל שאמה-הכהן:  בעבודות שהיו צריכים לחייב אותנו והמהנדסים שלנו נכנסו – אין בקרה אמיתית

כרמל שאמה-הכהן:  יש שם גולם שאת היוצר שלו צריך להחזיר בחזרה לקופסא

דוד ביטן: דיברו איתי על הבעיה של אישור הדירקטור, אתם צריכים לפתוח את זה

דוד ביטן:  מביאים אותם לוועדה הכללית וזה לא מתאים במקרה הזה

דוד ביטן:  זה דבר שנפתור אותו היום

חיים גבתי: אדוני היושב-ראש, רק אין להם אינטרס לפתור, אני אומר לך

כרמל שאמה-הכהן: אין להם, זה בכוונה, אדוני היושב-ראש, כשאתה מבקש ממנו

כרמל שאמה-הכהן:  בלי הפטיש שלך שום דבר פה לא יזוז

דוד ביטן: הבעיה הזאת תיפתר

דוד ביטן:  חברת הכנסת אימאן ח'טיב יאסין, בבקשה

אימאן ח'טיב יאסין: צהריים טובים לכולם, אני רוצה להתייחס למספר נקודות עיקריות

אימאן ח'טיב יאסין:  הראשונה שבהן היא באמת נושא הדיון, שאי-אפשר להמשיך בלי חלוקת הדיבידנדים לרשויות, במיוחד שישנן רשויות שזה לא באשמתן

אימאן ח'טיב יאסין:  זו לא הענשה לרשות עצמה, בסופו של יום זו הענשה לתושבים

אימאן ח'טיב יאסין:  ואנחנו לא צריכים להתייחס לזה בגלל שעכשיו אנחנו בשנת בחירות, אנחנו צריכים - - -      

דוד ביטן: אני מתייחס, לא הם, הם לא ביקשו שנת בחירות

אימאן ח'טיב יאסין: אני אומרת את זה לך, כי אתה אמרת את זה

דוד ביטן: אני אומר שזו עוד סיבה

אימאן ח'טיב יאסין: נכון, זו עוד סיבה, אבל צריך שהדברים ילכו ברגיל, בשוטף, ולא צריכים להיות עיכובים

אימאן ח'טיב יאסין:  דבר שני – כן, אני מסכימה במאה אחוז עם כל מילה של יושב-ראש השלטון המקומי

דוד ביטן: מאיזו עיר את?      

אימאן ח'טיב יאסין: יפיע

דוד ביטן: יפיע זה מקום קטן

אימאן ח'טיב יאסין: אנחנו שמחים להיות עיר

דוד ביטן:   אין לכם תאגיד שם

אימאן ח'טיב יאסין: יש לנו

דוד ביטן: עם מי אתם?     

אימאן ח'טיב יאסין: אנחנו באיגוד הרי נצרת

אימאן ח'טיב יאסין:  אני אומרת שצריך לבטל את התאגידים האלו כי בסופו של יום ובתחילתו של יום זה על גבם של האזרחים

אימאן ח'טיב יאסין:  לא יכול להיות שמחירי המים היו ארבעה-חמישה שקלים לקוב ועכשיו  – אני כבר לא מסתכלת כמה, אבל יש אנשים שכן מסתכלים ואין להם מאיפה לשלם, הם בקושי חיים, ואנחנו מדברים על מצרך מאוד מאוד-מאוד בסיסי

אימאן ח'טיב יאסין:       הנקודה השנייה שאני רוצה לשים על השולחן הזה – למרות שלא מדברים עליה היום אבל חייבים לקחת אותה בחשבון – לא יכול להיות שביוקר מחיה, במצוקה כל כך קשה לכל האנשים, לבעלי העסקים ולאזרח הפשוט, אנחנו באים בראשון לראשון ומעלים עוד יותר את המחיר למטר

אימאן ח'טיב יאסין:  ומה עוד יותר גרוע? שמעלים את זה בפריפריה

דוד ביטן: זה לא קשור לתאגיד המים

אימאן ח'טיב יאסין: כן, זה קשור

חיים גבתי: לא, זה קשור לתאגיד, היא צודקת

דוד ביטן: איך זה קשור?      

אימאן ח'טיב יאסין: התאגיד קובע את זה

חיים גבתי: כי כל נושא היטל הפיתוח והיטל המס של התשתית – הם מעלים את זה כל הזמן

דוד ביטן: ומה נראה לך, שאם זה יעבור לעיריות לא יהיו היטלים כאלה? יהיו גם

דוד ביטן:  העלאת מחירים זו לא החלטה של הרשויות

אימאן ח'טיב יאסין: זה לא של הרשויות, אבל זה של תאגיד המים וצריך לשים את זה על השולחן

אימאן ח'טיב יאסין:  לא מספיק יוקר המחיה, לא יכול להיות שהתשלום באזור המרכז הוא 25% פחות

אימאן ח'טיב יאסין:  במרכז 120 שקלים למטר, בפריפריה 140 שקלים ומשהו למטר

אימאן ח'טיב יאסין:       אני רוצה להגיד לגבי הסוגיה הזאת שהיישובים הערביים הם הכי נפגעים מהסיפור הזה, הם נפגעים פעמיים

אימאן ח'טיב יאסין:  למה? כי אין לנו בנייה רוויה – למרות שעכשיו בונים ארבע קומות, זה מה שאפשר, לא יותר מזה כי יש לנו מצוקת קרקעות – ובנוסף לזה, בגלל הטופוגרפיה ההררית של היישובים הערביים, אנחנו משלמים  מחיר פעמיים

אימאן ח'טיב יאסין:  אז הכול נופל על האזרח

דוד ביטן: לא, ב-2018 עשינו הנחה פה, אני זוכר את זה

אימאן ח'טיב יאסין: אז למה לא לעשות עכשיו?      

דוד ביטן: עשינו אז, זה לא פתר את הבעיה

אימאן ח'טיב יאסין: אז הנה הצעה לעשות את זה שוב

חיים גבתי: הם לא פתרו כלום

חיים גבתי:  אתם העברתם הנחה ורשות המים לא נתנה שום הנחה

אימאן ח'טיב יאסין: אז צריך לדאוג שזה יקרה עד הסוף

דוד ביטן: לא, עשינו אז שינוי בהנחיות

דוד ביטן:  היה שינוי בהנחיות

דוד ביטן:  אני לא עקבתי כי הייתי בוועדה מיוחדת

דוד ביטן:  בבקשה, הבא בתור

יוסף עטאונה: כבוד היושב-ראש, ברכות על התפקיד ושיהיה בהצלחה 

דוד ביטן: תודה רבה

דוד ביטן:  מאיזו עיר אתה?      

יוסף עטאונה: אני מחורה בנגב

דוד ביטן: אין לכם תאגיד

יוסף עטאונה: יש תאגיד אזורי שם,  נווה מדבר

אימאן ח'טיב יאסין: אין להם מים שם, אין להם ביוב

יוסף עטאונה:              לא, יש לנו מים

אימאן ח'טיב יאסין: ריבונו של עולם, אנחנו מדברים מדם ליבנו, לא סתם

יוסף עטאונה: תחילה אני רוצה לדבר ברמה העקרונית לגבי תאגידים והפרטת שירותים בתוך הרשויות המקומיות

יוסף עטאונה:  לפי דעתי – זה מהלך שדיברתי עליו גם ב-2017 – היכן שיש רשות שמתקשה לתפקד, משרד הפנים והרשויות צריכים להיכנס ולטפל ולא לקחת באופן גורף את הטיפול מהרשויות בנושא המים

יוסף עטאונה:  כמו שרשויות מטפלות בחינוך, בארנונה, בכל נושא, וזו האחריות שלהן, גם עניין המים צריך להישאר בידי הרשויות, כי אחד המהלכים שקרו בהקמת התאגידים ובטיפול בעניין המים הוא שהעלו מאוד את תעריפי צריכת המים של אנשים

יוסף עטאונה:  כולנו יודעים שביישובים שלנו, במיוחד הערביים, יש בעיה בהקשר של המצב הסוציו-אקונומי והיכולת לשלם על המים, והם באים ומעלים את התעריף דרך התאגידים

יוסף עטאונה:       אבל צריך להסתכל גם על המציאות, במיוחד בנגב, לגבי רשויות שכן מבקשות להצטרף לתאגידי המים

יוסף עטאונה:  זה נובע ממציאות מאוד קשה

יוסף עטאונה:  המדינה הכירה ביישובים במועצה אזורית אל קסום ובמועצה האזורית נווה מדבר – יישובים שהוכרו לפני 15 שנה ללא שום תשתיות – נתנו לרשויות האלה לתפעל את מערכת המים והן מאוד מתקשות בזה

יוסף עטאונה:  היום הן בתהליך להצטרף לתאגיד נווה מדבר בדרום אך התהליך מאוד מתארך

יוסף עטאונה:  זה לא שהרשויות לא רוצות לקבל ממשק המים שלהן, אלא בגלל המציאות הקשה רבת השנים של היעדר תשתיות הן לא יכולות לתפקד

יוסף עטאונה:  אין להן את הכוח – לא הכלכלי ולא המקצועי – בתוך הרשויות לעשות את זה

יוסף עטאונה:       דבר נוסף שאני רוצה להעלות לגבי התאגידים ולגבי מה שקורה במיוחד ביישובים הערביים הוא היטל הביטוח, שהוא מאוד גבוה

יוסף עטאונה:  אין שום הצדקה להיטל ביטוח בתעריף כזה, במיוחד כשיש יישובים ושכונות ותיקות שקמו, יש תשתיות ויש הכול במשק המים שלהם, באים לחבר רק בנייה חדשה בתוך היישובים והשכונות האלה אך מבקשים היטל מאוד-מאוד גבוה

אימאן ח'טיב יאסין: כאלפי שקלים

יוסף עטאונה: לכן אני חושב שברמה העקרונית אין מקום לתאגידי המים, אבל במקומות שיש צורך, צריכה להיות ביקורת על מה שקורה בתאגידי המים, על תעריפי המים ועל השירות שהם נותנים לאנשים

יוסף עטאונה:  תודה

דוד ביטן: תודה

דוד ביטן:  חבר הכנסת אלי דלל ואחר כך נעבור לראשי ערים, בבקשה

אליהו דלל: אדוני היו"ר, קודם כול, בהצלחה

אליהו דלל:  רשות המים מנותקת מהמים – זה פשוט לא יאומן – מנותקת מהתושבים ומנותקת מהרשויות המקומיות

אליהו דלל:  אני רוצה להגיד לך, אדוני היושב-ראש, שרשות המים הוסיפה את נושא המע"מ על המים, מס על החברה, מס על הדיבידנד

אליהו דלל:  כל הדברים האלה נעשו עם רשות המים ומשרד האוצר

אליהו דלל:  לא הגיוני

אליהו דלל:  הלא לא היה מע"מ כשאגף המים היה ברשויות

אליהו דלל:  כל הדיבידנדים היו בתוך הרשות

אליהו דלל:  לא היה שום  - - -      

דוד ביטן: אין מע"מ היום, המע"מ שרשום סתם רשום

דוד ביטן:  אני אגיד לך למה - -      

אליהו דלל: אז שיורידו אותו

דוד ביטן: אני אסביר לכם

דוד ביטן:  בזמנו, דיברנו על הפחתת המע"מ, לא לעסקים

דוד ביטן:  בא האוצר ואמר שהוא לא מוכן לעשות את זה במיוחד, אז הפחתנו את מחיר המים ב-14

דוד ביטן: 5%, אבל המע"מ נשאר

דוד ביטן:  אז, בזמנו, הופחת המחיר במקום המע"מ

דוד ביטן:  עכשיו כולם אומרים: יש מע"מ

דוד ביטן:  זה לא הסיפור

דוד ביטן:  אנחנו זוכרים מה היה

דוד ביטן:  זוכרים טוב מאוד מה היה ואיך היה

דוד ביטן:  אז לא צריך להגזים כל פעם ולהזכיר את המע"מ הזה

דוד ביטן:  אמרתי אז לאוצר: אתם תפחיתו את המחיר אבל יישאר המע"מ, יגידו שיש מע"מ, אז מה יצא לכם מזה? שום דבר

חיים גבתי: יש מע"מ

חיים גבתי:  יצא להם מע"מ, מה זאת אומרת? הרוויחו עוד כמה מאות מיליונים על הגב שלנו

דוד ביטן: רשום מע"מ, אבל הייתה הפחתה של 14

דוד ביטן: 5% במקום המע"מ

דוד ביטן:  זו המציאות

קריאה: כשבעל העסק מזדכה עליו יש לו חשבונית - - -      

חיים גבתי: מחשבים כל פעם את המחיר מחדש

דוד ביטן: בואו, חבר'ה, בואו נהיה אמיתיים

דוד ביטן:  רוצים להיות אמיתיים או לדבר?      

קריאה: אבל, היושב-ראש, בעל העסק מזדכה על המע"מ? מזדכה על המע"מ

דוד ביטן: עסק מזדכה

קריאה: אז התושב לא, אז יש מע"מ

דוד ביטן:   אז הפחיתו לו ב-14

דוד ביטן: 5%, הפחיתו והשאירו את המע"מ כי לא רצו לעשות הפחתה ספציפית

קריאה: אז פגעו בתושבים, אתה צודק

דוד ביטן: אז מה אתה רוצה? נו, באמת

דוד ביטן:  מספיק כבר עם זה

דוד ביטן:  לא צריך סתם להגיד דברים שלא קיימים, רק בשביל להגיד אותם

דוד ביטן:   אמרתי לאוצר שזה מה שיקרה והנה זה מה שקרה

אליהו דלל: בכל מקרה, חשוב שנבין, כשקמו התאגידים היו הרבה מאוד הבטחות

אליהו דלל:  לדוגמה, כשאתה פותח מדרכה ומחליף צינור, אתה צריך להחליף את המדרכה, או לתקן אותה או לשפר אותה

אליהו דלל:  נכון להיום רשות המים לא מסכימה לדברים האלה

אליהו דלל:  יש על זה פיקוח מכל הכיוונים וזה לא נותן את אותם יתרונות שבזמנו רשות המים נתנה לתאגידים

אליהו דלל:  צריך להבין שהתאגיד היום לוקח על עצמו דברים שהם מעל החוק

אליהו דלל:  אם מועצת העיר בנתניה החליטה – היא הייתה בתקופה שהייתי חבר מועצה – שלא מתאגדים, וציין את זה קודם יו"ר המרכז לשלטון המקומי, חיים ביבס, אז מישהו יכול היום לבוא ולהגיד שכן מתאגדים? צריכים קודם כול לקבל החלטה שלרשות שהיא מעל 100,000, או משהו בסגנון, לא מצרפים רשויות אחרות

אליהו דלל:  ואם המדינה רוצה להקים גוף כמו חברת חשמל לגבי המים - - -      

דוד ביטן: רבותיי, תקשיבו רגע

אליהו דלל: אבל תן לי עוד מילה

דוד ביטן: לא, אני לא נותן עכשיו, אתה יודע למה? כי אמרתי שעכשיו לא דנים על התאגידים, על הפגמים שלהם וכדו', הרי לא נצא מזה

דוד ביטן:  נעשה דיון מיוחד על העניין

דוד ביטן:  בואו נדבר על מה שעכשיו אנחנו צריכים לדבר

אליהו דלל: עכשיו זה הדיבידנד, אתה מכיר את זה  היטב

אליהו דלל:  צריך לבטל את הדיבידנד באופן מידי

אליהו דלל:  צריך לקבל פה החלטה, בוועדת הכלכלה, שנותנים את זה ולכפות את זה עכשיו על רשות המים ועל האוצר

דוד ביטן: אוקיי

דוד ביטן:  ראש עיריית נתניה, בבקשה

- איכר: מאחר שאתה רוצה להתמקד, אני רק יכולה להגיד באופן כללי שנתניה הייתה בין שלוש הרשויות המקומיות שנכנסה לפיילוט

- איכר:  היו אין-סוף הבטחות באוצר, ההבטחות האלה בשיטת הסלמי קוצצו

- איכר:  בסופו  של דבר המסר הוא לא להסכים ללכת לשום פיילוט כי אין אמון

- איכר:  איבדנו את האמון במערכת ואני חושבת  שחבל שזה קרה

- איכר:       לגבי הרעיון הבסיסי מדוע הסכמנו – היה נכון, הרי אנחנו מקבלים אגרות והיטלים, לא רק את התשלום השוטף, ומטבע הדברים, תמיד השמיכה קצרה, אז ראשי הערים ישקיעו היכן שהציבור אוהב וישקיעו פחות מתחת לאדמה בתשתיות, שאותן אף אחד לא מעריך, לא יודע, אלא אם כן מתחילים לשתות חול במים

- איכר:  היה נכון לעשות הפרדה בין ההכנסות שמגיעות מאגרות והיטלים של המים וגם מהכנסה שוטפת

- איכר:  אפשר היה לעשות את זה בצורה שאינה תאגיד

- איכר:      כמו שהחליטו ברשויות המקומיות לעשות הפרדה בין תקציבי פיתוח לתקציב השוטף – ויש מי שמבקר ובודק את זה – כך אפשר היה גם לעשות יחידה נפרדת בתוך העיריה למים ולא לאפשר לערב בין ההכנסות אלא באישור מיוחד

- איכר:  המטרה הייתה נכונה, אבל החליטו ללכת על התאגיד, ולדעתי, פה כבר הטעות, כי לא היינו צריכים להסכים

- איכר:  הרשויות היו צריכות להגיד: אוקיי, אנחנו אתכם, אתם צודקים, צריך להשקיע בתשתיות שהאזרח לא תמיד יודע להעריך, לראשי הערים יש סדרי עדיפויות אחרים, בואו נעשה הפרדה בתקציבים, ולא להקים תאגיד שיש לו עלויות משל עצמו

- איכר:        דבר נוסף, צריך לזכור שכשאנחנו היום מדברים על מים – נעזוב את הדיבידנד, הוא לא בא מהשמיים

- איכר:  בסופו של דבר, בבת אחת העירייה בעצם הפסידה, אם אפשר להגיד, את ההכנסות השוטפות שהיו לה מהמים, מהאגרות ומההיטלים, כי אפשר היה באיזשהו מקום לשחק עם הדברים

- איכר:  אנחנו יודעים שתמיד השמיכה היא קצרה והיו יכולים להתחשב בכל מיני מקרים קשים, כל מיני מקרים סוציאליים

- איכר:       אני כבר לא מדברת עלינו, למשל, שלנו יש בעיה אחרת

- איכר:  בזמנו ראשי רשויות רצו לאמץ רשויות בצפון, כשתקפו אותם, אז אמר מזוז, שהיה אז היועץ המשפטי לממשלה: לא, אי-אפשר, אי-אפשר שרשות אחת תיקח מהתקציבים שלה ותעביר לרשות אחרת, זה לא חוקי

- איכר:  אבל, כשאנחנו נותנים לכל הציבור להתרחץ בחוף הים – שלנו אין הכנסות ממנו, רק הוצאות של 50 מיליון שקל בשנה – וכולם מתרחצים באותה הזדמנות גם על חשבון המים שאנחנו משלמים, אז אנחנו צריכים לתת את הכול בחינם

- איכר:  אז גם אם מישהו יסתכל על עלויות המים, כמה עולה לנו היום המים בנתניה, אנחנו מגיעים לערכים של 20 מיליון שקל בשנה

- איכר:       מאחר שאני רוצה להתמקד – יש לי הרבה מה לומר על ההבטחות שהופרו

- איכר:  אני מסכימה אתך, לצד זה שאני מאחלת לך הרבה הצלחה, ואני גם מודה לך שעמדת בהבטחה שלך לתקן את העוולה הזאת 

- איכר:  נכון, אני לא מדברת על המע"מ, אני מדברת על המסים

- איכר:  קודם כול, בשיטת הסלמי הייתה צריכה להיות הפרטה של המים ומה שקרה זו הלאמה של המים

- איכר:  יש רגולטור למעלה שמחליט מה קורה בכל עיר ועיר ומה טוב לכל עיר ועיר, לא ראש הרשות אלא אותו רגולטור

- איכר:  זאת אומרת, סוג של הלאמה של המדינה על משהו שלא היה בעבר וזה דבר שלא נכון לעשות

- איכר:       דבר נוסף, לגבי המיסים, החברה – הוטל עליה מס

- איכר:  אחר כך הוטל מס גם על הדיבידנד

- איכר:  כלומר כל הזמן מנסים להכניס את היד לכיס ולהעביר עוד תקציבים לאוצר

דוד ביטן: אם נותנים לכם דיבידנד, יש על זה מס היום?    

- איכר: זה מה שאני רוצה לומר

- איכר:  ב-2022 מנכ"ל האוצר האריך הוראת שעה ואמר: לא יהיה מס על הדיבידנד

- איכר:  על החברה כן, על הדיבידנד לא

- איכר:  אבל מאחר שב-2022 לא קיבלנו את הדיבידנדים כי עצרו לנו, אני מבקשת להאריך את זה, אם בכלל לבטל את הדבר הזה, כי אני חושבת שלא צריך לבטל או להטיל מס, ועוד מס ועוד מס

- איכר:  אז, בסדר, התמודדת עם המע"מ, אבל מס החברות יש ועכשיו מס על הדיבידנד

- איכר:  אז קודם כול לבטל את הנושא של מס על הדיבידנד, ואם כבר, אז לפחות להאריך את הוראת השעה שוולניקוב עשה על 22', כשהוא ידע שאנחנו בעצם לא נקבל את הדיבידנד ב-22' כי לצערי הישיבה היא ב-23'

חיים גבתי: דרך אגב, אבל את הדיבידנד של רשות המים למדינה הם לקחו

חיים גבתי:  עכשיו החזירו את ה-50 מיליון, הוא אישר את זה רק אתמול - - -      

קריאה: של "מקורות"

חיים גבתי: כן, של "מקורות"

חיים גבתי:  החזירו את זה רק אתמול, כי עכשיו, בגלל הסיפור של הפחתת המים, הם החזירו, לא היה נעים להם

איתן גינזבורג: עם מס או בלי מס?      

חיים גבתי: אתה מבין ? בדיוק

דוד ביטן: אז יש פתרון לזה?      

חיים גבתי: כשהם רוצים יש פתרון לזה

דוד ביטן: בואו נשמע את האוצר

- איכר: אני רוצה לבקש את הפטור, להאריך את הוראת השעה הזאת

דוד ביטן: יש פתרון לזה?      

יונתן פלורסהיים: יונתן פלורסהיים, משרד האוצר

יונתן פלורסהיים:  לגבי הרבה פטורים שהיו ב-22' – אנחנו מדברים גם על הפטור על הבלו מפחם – בגלל שהיו חילופי שלטון לא היה מישהו שיכול היה לקבל החלטות בתפר שבין השנים

יונתן פלורסהיים:  אנחנו נציג את זה לשר החדש, למנכ"ל

דוד ביטן: אז תכניסו גם את זה

דוד ביטן:  מה הבעיה? אני לא מבין

דוד ביטן:  מה זה שייך לשר? ההמלצה שלכם מקצועית

דוד ביטן:  מה הוא רוצה, לקחת לרשויות כמה מיליונים? זה מה שייתן לו פתרון?     

יונתן פלורסהיים: אנחנו נציג את זה

דוד ביטן: עכשיו אתם עושים הארכה של כל מיני דברים, תכניסו גם את זה, אחרת מה הטעם? ראש עיריית קריית גת, בבקשה

אברהם דרורי: אני חושב שאנחנו כל הזמן עושים את אותה טעות

אברהם דרורי:  צריך לתקן את הגשר, לא לבנות בית חולים, כל פעם עוד בית חולים ליד הגשר, ליד הגשר, ליד הגשר

אברהם דרורי:  פעם הפטור מהדיבידנד ופעם זה

אברהם דרורי:  צריך לבטל את חובת התיאגוד

אברהם דרורי:  אז מה, אז צריך לשנות את החוק? – אז נשנה את החוק

אברהם דרורי:  לימדו אותנו שאפשר לעשות חוק יסוד ב-24 שעות, אבל בגלל שזה - - -     

חיים גבתי: את זה הם למדו מאלקין, הוא היה המורה הכי טוב שלהם

דוד ביטן: אני חוקקתי תוך 48 שעות חוק כשהייתי יושב-ראש קואליציה, אבל אי-אפשר להיות יותר מהיר מזה

חיים גבתי: אפשר, רק צריכים לרצות

אברהם דרורי: יש פה תמימות דעים

אברהם דרורי:  רק את חובת התיאגוד

אברהם דרורי:  ברגע שתבטל את חובת התיאגוד אין בעיה עם הדיבידנד, הם יעשו הערכה, הם עושים כל שנה הערכה וכן הלאה

אברהם דרורי:  זה תמיד אותו משחק

אברהם דרורי:  אבל חבל לבזבז אנרגיות, צריך לתקן את הגשר

דוד ביטן: כרגע צריכים לפתור את הבעיה

דוד ביטן:  יותר מאוחר אפשר לדבר על דברים אחרים, אין בעיה

כרמל שאמה-הכהן: אבל מה עמדתך, אדוני היושב-ראש, בעניין תאגידי המים?      

דוד ביטן: בואו נראה אם פותרים את הבעיה הזאת ואז נדבר, אני עובד צעד אחר צעד

דוד ביטן:  חבר הכנסת ביטון, בבקשה

מיכאל ביטון: טוב להם לתאגידי המים שלא נבראו

מיכאל ביטון:  החטא הקדמון זה שלנו בכנסת ובממשלה

מיכאל ביטון:  ועכשיו, משנבראו, נפשפש במעשיהם

מיכאל ביטון:  איזה תאגידים קמו, ונאלצו לקום? רק אצל החלשים

מיכאל ביטון:  מי שהיה חזק כלכלית ועמד מול האוצר לא הקים תאגיד

מיכאל ביטון:  איך זה תורם ליוקר המחייה?      

קריאה: לא נכון, ממש לא נכון

דוד ביטן: דווקא החלשים הצליחו, אתה טועה בגדול

מיכאל ביטון: לא, אני אומר לך, תבדוק ותראה

דוד ביטן: החלשים הצליחו להתחמק

חיים גבתי: לא נכון, אתה טועה, ביטון

ליזי דלריצ'ה: שומרי החוק

מיכאל ביטון: ביבס, בעומר ובמקומות אחרים לא הקימו

אברהם דרורי: הממושמעים הקימו ונענשו

חיים גבתי: עומר זו לא דוגמה

חיים גבתי:  לקחת את הדוגמה הלא נכונה

חיים גבתי:  דווקא פה כל הגדולים והחזקים התאגדו כי הקשיבו לחוק, ודווקא אלה שלא הקשיבו לחוק צדקו

מיכאל ביטון: נכון, אבל אנחנו על אותו עניין

מיכאל ביטון:  עזוב, לא נתווכח

מיכאל ביטון:  איך אתה תורם ליוקר המחייה? יכולה להיות שכונה ותיקה שכבר עשו בה תשתיות ביוב או הסכם פיתוח שהעירייה עושה עם המינהל, ובא התאגיד וגובה אגרת ביוב מלאה, עשרות-אלפי שקלים

מיכאל ביטון:  אמרתי להם: אני אקח אתכם לבית משפט

מיכאל ביטון:  רבתי איתם כמו שוק, הצלחתי להוזיל לאנשים ל-6,000 שקלים

מיכאל ביטון:  זה צריך להיות שוק?      מאיפה נולדים הדיבידנדים? מאגרות ביוב וגבייה מוגדלת של התאגיד, שלא לצורך, שמייקרת את הבתים, ובסוף הוא רוצה לחלק דיבידנדים

מיכאל ביטון:  המחירים של המים עלו, מינהלות כפולות, עובדים מובטלים בעיריות, שהיו פעם עוסקים בביוב ובתאגיד, לא נקלטו כולם לתוך התאגיד

מיכאל ביטון:  אם אתה לא רוצה לסגור את התאגידים, לפחות שלא תהיה הבושה שמחלקים דיבידנדים

מיכאל ביטון:  לכו תוזילו את המים, לכו תתנו את זה חזרה לתשתיות - -  -     

אליהו דלל: אי-אפשר

מיכאל ביטון: תתנו את זה לתשתיות

מיכאל ביטון:  שימו תשתיות בערים

מיכאל ביטון:  חברה שקמה והמוטיבציה שלה זה דיבידנד – זה פשע

מיכאל ביטון:  זה כמו שעמידר עם רווחים והבתים נראים זוועה

אליהו דלל: הדיבידנד חוזר לרשות, חוזר לאזרח

דוד ביטן: ביטון, המחיר הוא אחיד לכולם, אני לא יכול להוריד

דוד ביטן:  עיריית ראשון לציון הגישה בג"ץ בעניין הזה

מיכאל ביטון: או שתסגור את התאגידים או שכל רווח של תאגיד יגיע מיד לרשויות ככספי פעילות ופיתוח, בלי דיבידנד, בלי מיסים ובלי שום דבר

- איכר: כן, על זה מדובר, זה חוזר לפיתוח

דוד ביטן: תודה, מיכאל

דוד ביטן:  חבר הכנסת לשעבר, בבקשה

איתן ברושי: שלום לכולם

איתן ברושי:  אני עומד בראש תאגיד אגודה חקלאית שיתופית של כל אגודות המים ממטולה ועד אילת

איתן ברושי:  אנחנו הצרכנים של המים שאתם מייצרים

איתן ברושי:  בוויכוח שקיים – לא ניכנס לכל עומקו של הדיון – רק אומר שמשק מים סגור לא מאפשר לחלק דיבידנדים אלא מחזיר את הכספים למשק המים

איתן ברושי:  לכן גם התנגדנו לדיבידנד של "מקורות", שהיא, כידוע, חברה ממשלתית יקרה מאוד

איתן ברושי:       למרות שישבתי פה בעבר, אני רוצה להגיד לכם, חבריי ראשי הערים – גם אני הייתי ראש מועצה, עמק יזרעאל – שאם יעלו את מחיר מי הקולחין, ואנחנו נאבקים בזה, אנחנו לא ניקח את המים

איתן ברושי:  כלומר, אתם תישארו עם המים האלה בתחום שלכם, לא בגלל שאנחנו חושבים שזה לא נכון להשתמש במים לחקלאות אלא לא תהיה חקלאות שתוכל לשלם על המים האלה

איתן ברושי:        דבר שני, אני רוצה לומר ברשותך, היושב-ראש – אני מאחל לך הצלחה, אנחנו מכירים שנים רבות – היום מקימים מאגרים ומתקנים למי קולחין בלא מעט מקרים לטובת העיר ולא לטובת החקלאות

איתן ברושי:  כלומר, גידול היישוב העירוני מחייב תוספת מתקנים ומאגרים

איתן ברושי:  יושב פה מנכ"ל רשות המים

איתן ברושי:  אם לא ישנו את הפרופורציות של ההשקעה לא נוכל להטיל על החקלאים את המחיר של הקמת מאגר באזור בית שמש, כרמיאל או בכל מקום אחר

איתן ברושי:       אני פונה אליכם עם עוד בקשה אחת

איתן ברושי:  אנחנו ביקשנו שיתערבו בעניין הארנונה

איתן ברושי:  אי-אפשר להפוך את המאגרים ואת המט"שים למקור כספי

איתן ברושי:  לכן התנגדנו – ואני שמח שיש חזרה בתשובה על "מקורות" – ואנחנו רוצים לומר שהשימוש במי הקולחין מוטל בסכנה אם יהפכו אותם למקור כספי שאיננו מתחשב בשימוש במים

דוד ביטן: תודה

דוד ביטן:  איתן, בבקשה

דוד ביטן:  נשמע עוד ראש עיר אחד ואני עובר לנושא שלשמו התכנסנו היום

דוד ביטן:  לגבי נושא תאגידי המים נקיים ישיבה מיוחדת, אני מבקש לקבוע ישיבה בעניין הזה ונדבר

איתן גינזבורג: פה למטה מתכנסת ועדת החוקה על רפורמת המשפט, בחדר הזה יש יותר נוכחים מאשר בוועדת חוקה, כי זה נושא בוער

דוד ביטן: אין בעיה, אבל אנחנו לא נפתור את זה עכשיו, אתה מסכים איתי?      

איתן גינזבורג: נכון

איתן גינזבורג:  אנחנו העברנו פה לפני ארבע שנים בהובלתך, אדוני היושב-ראש, תיקון לחוק תאגידי המים ביחס לצמצום שלהם

איתן גינזבורג:  בחוק שאתה העברת הכנסת שלושה סייגים מתי התאגיד לא חייב להתאחד, אם הוא עומד בסטנדרטים מסוימים

דוד ביטן: נכון

איתן גינזבורג: אחרי שעבר החוק, רשות המים מחייבת תאגידים שפטורים מהאיגוד להתאגד

רז קינסטליך: קח את ראשון לציון כדוגמה

חיים גבתי: קח את מודיעין

חיים גבתי:  קיבלתי מכתב: אתה עומד בכל הכללים אבל הם החליטו - - -     

איתן גינזבורג: אל תפריעו לי

איתן גינזבורג:  הם מחייבים איחוד תאגידים למרות שהם עומדים בתנאים, כי הרשות – לאורך כל שדרת הניהול שלה – עושה מה שהיא רוצה בשם הרגולציה שלה

איתן גינזבורג:  היא מטילה מיסים, היא קובעת לעיריית מודיעין שהיא לא יכולה לגבות את הכסף מתאגידי המים ולהעניק להם שירות של גביה והיא קובעת לעיריית רעננה שהיא לא יכולה להוות מוקד פניות ציבור בשביל התאגיד

איתן גינזבורג:  רשות המים, אדוני היושב-ראש, מנסה בכוח להפריד את התאגידים מהרשויות המקומיות, למרות שכל התושבים יודעים שאם יש להם בעיה בתאגיד המים הם דבר ראשון הולכים לראש העיר

איתן גינזבורג:  הסיפור של דיבידנד הוא סיפור אמיתי שצריך לטפל בו

איתן גינזבורג:       אבל, יחד עם זה, אדוני, גם נושא הדירקטורים, גם נושא השירות וגם נושא ההתאגדות

איתן גינזבורג:  רשות המים צריכה להיות רגולציה, אבל היא החליטה שהיא מפריטה את תאגידי המים והופכת להיות המנהלת שלהם בפועל ולא התאגידים העירוניים, למרות שהם לא באמת תאגידים עירוניים

דוד ביטן: אלקין, מכיוון שאתה היית השר בתקופה מסוימת אז תתייחס בבקשה לנושא, לא כשר אלא כמי שמומחה בנושא

זאב אלקין: אני רוצה להפנות את תשומת ליבך, אדוני היושב-ראש, לשני מהלכים שלצערי נעצרו ובגלל שהם נעצרו יש להם מחירים היום

זאב אלקין:  אחד קשור לשיח שהיה בין הממשלה לבין השלטון המקומי דווקא בתקופתי, כשהייתי שר מופקד על הנושא הזה, בניסיון להגיע, פעם ראשונה לא בכפייה, לשלטון המקומי, להסכמה על כל נושא התאגוד, כולל גם על הסוגיה של החוק, אדוני היושב-ראש, שאתה העברת, על ההפעלה שלו, כולל גם על הסוגיה של מספר תאגידים

זאב אלקין:  לעשות את זה בהסכמה עם השלטון המקומי ולא בכפיה – כי אני לא מאמין בכפייה על השלטון המקומי ככלל, כעקרון – ולנסות להגיע פעם אחת ולתמיד לאיזשהו סיכום בנושא הזה

זאב אלקין:  לצערי, אחרי שעזבתי את התפקיד לא המשיכו עם זה, וחבל, כי היינו קרובים

זאב אלקין:  לדעתי, אדוני יושב-ראש השלטון המקומי, אני חושב שהיינו מאוד קרובים להסכמה

חיים גבתי: דרך אגב, כל מה שסיכמנו היה בסדר גמור, דקה אחרי שהלכת קרה בדיוק כמו שקרה לנו עם דוד בזמנו, ב-2018, הם פשוט משכו את הכול חזרה

חיים גבתי:  הם הבינו שהכוח חזר אליהם לידיים

חיים גבתי:  זו הבעיה עם רשות המים

חיים גבתי:  רשות המים – בשנייה שהיא מבינה שהכוח חזר אליה נגמר האירוע

דוד ביטן: כי אנחנו היינו ועדה מיוחדת

זאב אלקין: היות והמנהל הנוכחי של רשות המים הוא זה שאז בנה את מתווה הפשרה, כשהוא היה מנכ"ל המשרד למשאבי מים, אז אני בטוח שיש עם מי לדבר בנושא הזה ולנסות לחזור לאותו מתווה

זאב אלקין:  אני חושב שהוא היה נכון והוא גם היה פותר לא מעט בעיות שמלוות את המשק הזה עד היום

זאב אלקין:  זאת הערה אחת

דוד ביטן: הנה, הוא יגיד לך אם כן או לא

זאב אלקין: הסוגיה השנייה קשורה לנושא השירות, שזו אחת מהטענות הקשות נגד התאגידים, ובצדק, כי בסופו של דבר הם לא נמדדים בנושא השירות

זאב אלקין:  כלומר, הם נמדדים בעיקר בסוגיה התקציבית ובטיפול במשק המים

זאב אלקין:  גם כאן בזמנו הקמנו ועדה ציבורית – אדוני ראש עיריית רמת גן היה אמור לעמוד בראשה – וגם כאן המהלך הזה נקבר אחרי שהלכתי, וחבל שכך, כי אני חושב שצריך גם לשנות את כל הרגולציה של תאגידי מים, במידה והם נשארים, מבחינת רשות המים, כדי שאחד מהקריטריונים המשמעותיים יהיה כל נושא השירות לאזרח

זאב אלקין:  כרגע זה רצונו הטוב של התאגיד – ירצה ייתן שירות יותר טוב, ירצה ייתן שירות פחות טוב

זאב אלקין:  הוא לא נמדד על פי זה

זאב אלקין:  התקציבים של העובדים שלו והמשכורות שלהם לא נמדדים על פי זה, אלא המדדים הם אחרים לחלוטין

זאב אלקין:  אלה שני חוליים גדולים של המשק הזה שהיה ניסיון לתקן אותם

זאב אלקין:  אני אסתפק בזה

זאב אלקין:  בנושא שאתה כינסת כרגע את הוועדה, ברור שצריכים לשלם את הדיבידנדים, וניסיון להשתמש בזה - - -     

דוד ביטן: יש לנו רק בעיה משפטית, תכף ננסה לפתור אותה

דוד ביטן:  ראש עיריית ראשון, בבקשה

רז קינסטליך: אדוני היו"ר, באמת תודה

רז קינסטליך:  ראשון לציון היא העיר הרביעית בגודלה, עוד מעט העיר השלישית בגודלה

רז קינסטליך:  יש לנו תאגיד מים מצוין

רז קינסטליך:  אנחנו כבר שנתיים מחכים למשוך את הדיבידנד

רז קינסטליך:  תקועים לנו למעלה מ-40 מיליון שקלים שצריכים לחזור לתושבים שלנו

רז קינסטליך:  אנחנו מבקשים ומתחננים לעזרה: תשחררו לנו את הכסף, תנו לנו להכניס את זה לתקציב שלנו

רז קינסטליך:  יש לי מסמכים של אפי דביר שחותם שראשון לציון בכלל לא צריכה להתאגד, אבל בכל זאת הוועדה כן החליטה לתאגד אותה

דוד ביטן: איזו ועדה?      

חיים גבתי: לא ועדה, רשות המים

רז קינסטליך: אני אקריא לך אם אתה רוצה

דוד ביטן: לא, לא צריך

- איכר: גם נתניה לא הייתה צריכה להתאגד

רז קינסטליך: "עמדתי זו הוצגה בפני מועצת רשות המים בישיבתה ב-24 לאוקטובר 2019 לצורך קבלת אישורה כנדרש בחוק

רז קינסטליך:  אבקש לעדכן כי מועצת רשות המים אישרה את עמדתי המקצועית כי התאגיד עומד בתנאים הקבועים בחוק לקבלת פטור

רז קינסטליך:  המועצה החליטה להמליץ בפני השרים שלא לתת פטור"

דוד ביטן: והמליצו או לא?      

רז קינסטליך: המליצו, לא קיבלו

רז קינסטליך:  הוא המליץ לתת לנו את הפטור מהתאגוד ובכל זאת

חיים גבתי: אני אעזור לך, רז

דוד ביטן: לא צריך, יש חוק

חיים גבתי: אתה קבעת את זה

דוד ביטן: קבע הממונה באישור מועצת - - -      

חיים גבתי: מי אישר? קיבלו אישור, הממונה קבע, כשהביאו את זה אליהם הם ביטלו

חיים גבתי:  גם ראשון לציון, גם מודיעין, גם נתניה וגם רשויות אחרות

דוד ביטן: "קבע הממונה, באישור מועצת הרשות, שבחברה מתקיימים התנאים למתן פטור, תפנה החברה לשר האנרגיה בבקשה לקבל את אישורו לפטור

דוד ביטן:  החלטת שר האנרגיה טעונה הסכמת שר האוצר ושר הפנים

דוד ביטן:  לא ניתן פטור לחברה, ותוך שלושה חודשים לכל היותר ממועד פנייתה לממונה כאמור, יחולו הוראות סעיף 6(ב)2 שמחייב אותה להתאגד"

דוד ביטן:  אני רוצה רגע להבהיר, כנראה לא הבינו אותנו נכון – אתה לא היית אז הממונה - - -     

איתן גינזבורג: הבינו

דוד ביטן: כל מה שאנחנו אמרנו – עשו הפוך

דוד ביטן:  אז יש שתי אופציות – והנה, אני אומר את זה פה במפורש – או שנסגור את התאגידים או שתקיימו את מה שהבטחתם לנו בישיבה

דוד ביטן:  אין מצב שאתם תבטיחו דברים בישיבה – כולל האוצר, כולל הפנים – ואחר כך תעשו משהו הפוך

דוד ביטן:  אין דבר כזה

דוד ביטן:  אני גם לא ראיתי את הוראות הנוהל שביקשנו והתחייבתם לעשות אותן, אני לא יודע אם עשיתם אותן בכלל

דוד ביטן:  אני אומר דבר כזה, הבעיה של הדיבידנדים תיפתר, אם היא לא תיפתר אנחנו פשוט נלך על כל הקופה

דוד ביטן:  אני אומר לכם את זה

חיים גבתי: אגב, היא יכולה להיפתר עכשיו

דוד ביטן: אז לא צריך דיבידנד ואנחנו נלך על ביטול התאגידים באופן מוחלט

חיים גבתי: דחיית מועדים אוטומטית תביא לך את הפתרון

דוד ביטן: אנחנו נלך על ביטול התאגידים באופן מוחלט כי אני לא רואה שאתם מקיימים את מה שאתם מבטיחים לנו

קריאה: הציבור לא ירגיש את זה

דוד ביטן: עם כל הכבוד לראשי הערים, בזמנו, כשעשו את זה, היו צריכים לעשות את זה כי ראשי הערים לקחו את הכסף לכוח אדם ולא לטיפול בביוב

איתן גינזבורג:  צריך להפריד את הכסף כמו עמדת שמירה – משק כספי סגור

דוד ביטן: עכשיו, כשכבר הכול מטופל, אז אומרים שלא צריך

דוד ביטן:  בסדר, יכול להיות שלא, אבל לפחות כשדיברנו על צמצום הבטחתם לנו הבטחות והלכנו אתכם על הצמצום ולא על הביטול

דוד ביטן:  אז אמרתי – אפשר לבדוק מה שאמרתי אז – שאם לא תקיימו את מה שהבטחתם אנחנו נלך על כל הקופה

קריאה: הם לא מקיימים

דוד ביטן: קודם כול אני רוצה לראות שאתם מקיימים את ההחלטה להקים חברה – עם כל הכבוד לכך שהאוצר לא רוצה, שלא ירצה – בצפון, בדרום ובמרכז, שתאגד עיריות ורשויות בעייתיות שאף אחד לא רוצה להתאגד איתן

דוד ביטן:  יש כאלה

דוד ביטן:  ב', אם אתם רוצים בכל מקרה לקחת עיר שתאגד, תנו לה תקציבים, תנו לה כסף

דוד ביטן:  מה זה הדבר הזה שאתם רוצים שהם ייתנו את הכסף במקום האוצר? כשהקימו את ראשון בזמנו נתנו להם הרבה כסף וזה השתלם

קריאה: 80 מיליון

דוד ביטן: 80 מיליון

דוד ביטן:  היתרון לא היה רק בהלוואות

דוד ביטן:  היתרון היה שהכסף הזה הלך לשוטף ובגלל זה העיריות הסכימו להתאגד

דוד ביטן:  בואו נגיד את האמת

דוד ביטן:  העריכו את המתקנים ב-80 מיליון וזה הלך לשוטף

דוד ביטן:  לקחו הלוואות, התאגיד משלם את ההלוואות, אבל זה הלך בזמנו לתקציב השוטף

דוד ביטן:  זאת הסיבה שראש עיריית ראשון לציון הסכים ראשון וגם נתניה

רז קינסטליך: נו, ומה רע בזה? למי הכסף חוזר? הוא בא לתושבים

דוד ביטן: לא רע, שום לא רע, אבל זה יכול היה ללכת לפיתוח ואז לא הייתם מסכימים

רז קינסטליך: דוד, אתה יודע עם מי רוצים שנתחבר? עם בית דגן, שבית דגן היא כבר חלק מתאגיד אזורי, אז מה רוצים מאתנו?      

דוד ביטן: אנחנו לא נכנסים לראשון לציון ספציפית

רז קינסטליך: לא, שתבין את השטויות האלה

אברהם דרורי: אבל למה לכפות? תבטלו את הגבייה, זה הכול

אברהם דרורי:  כל השאר נסתדר

אברהם דרורי:  לא צריך תקציבים

אברהם דרורי:  זה כמו שעשו לך עם המע"מ

אברהם דרורי:  עזוב, לא צריך תקציבים, שיבטלו את הגבייה

אליהו דלל: לא לכפות

איתי עצמון: אני רק רוצה להגיד משפט לגבי חלוקת דיבידנדים

איתי עצמון:  חוק תאגידי מים וביוב קובע בסעיף 63 שבו שכל החלטות של תאגיד בדבר ייעוד רווחים טעונות אישור של הממונה ברשות המים, לפי כללים שקבעה המועצה, ויש כללים כאלה שקבעה המועצה בשנת 2014

איתי עצמון:  בנוסף לכך, כתוב בצורה מאוד מפורשת בחוק: "הממונה לא יאשר ייעוד רווחים לחלוקה אם החברה לא ביצעה שלב משלבי ההקמה", שאלה שלבי ההקמה לקראת תאגוד אזורי

איתי עצמון:  זה כתוב שחור על גבי לבן בחוק

איתי עצמון:  זה הוסף לחוק, כפי שאמר היושב-ראש, בשנת 2013 במסגרת חוק ההסדרים

דוד ביטן: זה לא אני

איתי עצמון: נכון, זה לא בתיקון של היו"ר

דוד ביטן: למרות שראשת עריית נתניה האשימה אותי בזה, אבל זה לא אני

איתי עצמון: לא, חד-משמעית לא

איתי עצמון:  אז משקובע החוק הוראה כל כך מפורשת, אני לא כל כך רואה דרך משפטית לאפשר כרגע את ייעוד הרווחים לחלוקה אלא אם החוק יתוקן

דוד ביטן: לא, יש דרך

עופר בן אליעזר: זה בדיוק מה שקרה, שאנחנו התאגדנו בגלל החוק, וכל מי שהתאגד כי הוא היה ילד טוב והקשיב לחוק אכל אותה, הוא בעצם נענש

עופר בן אליעזר:  זו בדיוק הבעיה שאנחנו נמצאים בה

עופר בן אליעזר:  זה קורה לאורך כל הדרך

עופר בן אליעזר:  זה לא משנה

עופר בן אליעזר:  אומרים: איפה רשות המים שתדאג שיהיו דירקטורים?

עופר בן אליעזר:  אנחנו רוצים שיעבוד כמו שצריך, אין דירקטורים בתאגיד

עופר בן אליעזר:  אין דירקטורים, זו גם רשות המים, זה לא מעניין

דוד ביטן: אבל זה לא פותר לנו את הבעיה

עופר בן אליעזר: אני מאוד מכבד את מה שאתה אומר, ידידי יושב-ראש הוועדה, ואני מודה על הדיון הזה, אבל תקבל החלטות בקטע הזה שיחלקו דיבידנדים, או דרך מסוימת שתמצא, למרות שזה מה שכתוב

דוד ביטן: לא, אנחנו רוצים בלי לתקן את החוק

עופר בן אליעזר: עם אני מסכים, זה משהו אחר

עופר בן אליעזר:  אני חושב כמוך שצריך לבטל את חובת ההתאגדות, נקודה

עופר בן אליעזר:  אני לא מתווכח על זה

עופר בן אליעזר:  אבל אני מתייחס למה שהוא אמר בסעיף החוק

עופר בן אליעזר:  בסוף התאגיד עושה מה שהוא רוצה, רשות המים עושה מה שהיא רוצה, זה הכול, זה מה שקורה

חיים גבתי: עופר, אז שיבטלו את הסעיף הזה

עופר בן אליעזר: חבר'ה, אם זה תלוי בי אני מבטל מחר, אבל אתה יודע, דוד ביטן, יושב-ראש הוועדה, אמר בעצמו – אפשר לחוקק חוק בכנסת ב-24 שעות, ראינו את זה

יחזקאל ליפשיץ: אני רוצה להתייחס

דוד ביטן: בסדר, אין בעיה, עזוב עכשיו את הביקורת

יחזקאל ליפשיץ: נאמרו פה דברים שאני חייב להתייחס אליהם, ברשותך, בסדר?     

דוד ביטן: בבקשה

יחזקאל ליפשיץ: יחזקאל ליפשיץ, מנהל רשות המים

יחזקאל ליפשיץ:  לפעמים כשמפרסמים הודעה לעיתונות מבקשים אמברגו, כלומר, מפרסמים איזשהו דוח ואז אומרים: אמברגו עד יום שלישי בשעה הזאת והזאת

יחזקאל ליפשיץ:  אז אני מבקש, ברשותך, עכשיו אמברגו, שאני אתייחס לטענות שעלו פה כי רשמתי פה לא מעט דברים שאני רוצה לדבר עליהם וכיוון שעלו פה הרבה טענות שאשמח להתייחס אליהן

יחזקאל ליפשיץ:       קודם כול, אני רוצה לתבוע את עלבונם של 200 עובדי רשות המים – לא 240, אני אשמח אם האוצר ייתן לנו עוד 40 תקנים

יחזקאל ליפשיץ:  רשות המים היא רשות מקצועית, היא אחד הגופים המקצועיים שיש במדינת ישראל

יחזקאל ליפשיץ:  מספיק להסתכל על מה שקרה בקיץ האחרון במדינות אירופה, בארצות הברית, באוסטרליה ובסין, ולראות את ההשוואה בין משק המים הישראלי לבין משק המים בעולם

יחזקאל ליפשיץ:       אנחנו היום באמצע ינואר

יחזקאל ליפשיץ:  מי ששם לב, טיפת גשם כמעט לא ירדה פה

יחזקאל ליפשיץ:  אנחנו בחורף שחון – 50% מהמשקעים ירדו פה עד היום – ולמרות זאת, כל מי שקם הבוקר ופתח את הברז, יצאו לו מים, ומי שהוריד את המים בשירותים, הביוב הזה הסתלק לאנשהו

יחזקאל ליפשיץ:  זה לא נס

יחזקאל ליפשיץ:  זה בגלל אנשים מסורים ועובדי רשות המים שמחויבים בעניין הזה, לא רק עובדי רשות המים, גם עובדי התאגידים וגם עובדי חברת "מקורות"

ליזי דלריצ'ה: עובדי התאגידים, אם כבר, והם יכולים גם להיות תחת הרשויות המקומיות, אין קשר

כרמל שאמה-הכהן: מתי לא היו מים בברזים במדינה מ-48'?     

ליזי דלריצ'ה: גם אנחנו יודעים להעסיק אנשי מקצוע

קריאה: ולפני שהיו תאגידים, לא היה מים?      

כרמל שאמה-הכהן: צריך להגיד תודה  שיש מים

יחזקאל ליפשיץ: יושב-הראש, אני ביקשתי אמברגו, ידעתי מה  אני אומר

עופר בן אליעזר: רק מאז שהוקמה רשות המים יש מים בברזים

עופר בן אליעזר:  לפני זה לא היה, וגם לפני זה לא היה מט"שים

ליזי דלריצ'ה: רשויות מקומיות יודעות לטפל במשק המים

רון כץ: דוד, אבל זה נאום נחמד לאומה

רון כץ:  בתכלס, עובדי התאגידים עושים את העבודה

דוד ביטן: אני לא מקבל את זה מסיבה פשוטה – תקפו אותו, זכותו להגיב

רון כץ: אין בעיה, הכול בסדר, אבל בסופו של דבר הנושא שאנחנו מדברים עליו הוא לא זה שיש עובדים מסורים

רון כץ:  בסדר, יש עובדים מסורים, אבל יש בעיה

דוד ביטן: השלטון המקומי אמר דברים, הוא מגיב, מה אתה רוצה?     

עופר בן אליעזר: הוא לא אמר שהם לא מסורים, הוא אמר מיותרים

כרמל שאמה-הכהן: כי התאגידים העירוניים עושים את זה

יחזקאל ליפשיץ: זה לא רק עובדי רשות המים, גם אמרתי עובדי התאגידים

יחזקאל ליפשיץ:  נמצאים פה גם נציגי תאגידים וכמובן עובדי "מקורות" ועובדים אחרים

יחזקאל ליפשיץ:  זה דבר ראשון

יחזקאל ליפשיץ:  דיברתי עם אנשים מהמשק והם אומרים: שמע, המים צריכים להיות בחינם, ועל כך אני אומר להם: כשאתם יורדים למכולת, אתם מקבלים חלב בחינם? לחם בחינם? למה המים צריכים להיות בחינם? בשביל להביא את המים לברזים 24/7 הרבה מאוד אנשים, כולל התאגידים כמובן, עובדים מאוד-מאוד קשה

יחזקאל ליפשיץ:      אני אגיד כמה מילים על מחירי המים

יחזקאל ליפשיץ:  מחקר שנעשה לפני כשנתיים מטעם מרכז המחקר והמידע של הכנסת – אמנם לפני שבועיים מועצת רשות המים, שאני עומד בראשה, העלתה את תעריפי המים ב-3

יחזקאל ליפשיץ: 5%, עדיין, אחרי העלאה הזו, מחירי המים במדינת ישראל הרביעיים הנמוכים ב-OECD, למרות שכמות הגשמים שיש במדינת ישראל נמוכה בהרבה ממדינות אחרות בעולם

יחזקאל ליפשיץ:  המחירים פה מאוד-מאוד נמוכים ולמרות זאת השירות פה מצוין, המים מגיעים באיכות טובה, 24/7, לברזים

יחזקאל ליפשיץ:  אז להגיד שמחירי המים גבוהים זו אמירה לא אחראית ולא נכונה, גם אחרי העלאה הזו, גם אחרי כל פעולות ההשקעה שמתבצעות במשק המים להביא מים לברזים

יחזקאל ליפשיץ:       אדוני היושב-ראש, 70% מהמים שמגיעים לברזים מגיעים ממתקני התפלה, אנחנו היום מייצרים מים ולא מקבלים מים – כמו שאתם רואים, אמצע ינואר – 50% מהממוצע אנחנו מקבלים ולמרות זאת אף אחד מאתנו לא הרגיש את זה, עדיין מקבלים את המים 24/7 לבתים

יחזקאל ליפשיץ:      הוזכרה קודם פה ג'סר א-זרקא

יחזקאל ליפשיץ:  ג'סר א-זרקא זו מועצה מקומית עם 15,000 תושבים, ביום טוב

יחזקאל ליפשיץ:  מועצה מקומית שהייתה לצערי בקריסה מוחלטת בהרבה מאוד מובנים, גם במשק המים

יחזקאל ליפשיץ:  אנחנו, רשות המים יחד עם משרד האוצר ויחד עם משרד הפנים, מצאנו פתרון לג'סר א-זרקא ובסופו של דבר מי שלקח את משק המים שלה תחת אחריותו זה לא רשויות קרובות גיאוגרפית אליה אלא תאגיד פלגי מוצקין, שנמצא בקו אווירי 20-30 ק"מ ממנה, בעיניי מתוך ציונות, וכולנו צריכים להוריד את הכובע בפניו כמי שלקח משק מים קורס והיום משפר אותו ומשקיע בו המון כסף, אגב, בתקציבים של משרד האוצר

יחזקאל ליפשיץ:       השירות לתושבים הוזכר פה קודם – תאגידי המים נותנים שירות טוב לתושבים

יחזקאל ליפשיץ:  יש תאגידים שצריכים להשתפר, אנחנו מודעים לזה

יחזקאל ליפשיץ:  אנחנו מעודדים גם את תאגידי המים לפי אמות מידה ברורות ודואגים לשפר את השירות לתושבים

יחזקאל ליפשיץ:  יש מקרים קיצוניים, ודאי, חלקם מגיעים אלי, חלקם מגיעים אל הממונה על התאגידים שנמצא פה

יחזקאל ליפשיץ:  אנחנו משתדלים לטפל בכל המקרים ולתת שירות טוב לתושבים

יחזקאל ליפשיץ:  אני אומר שוב על השולחן, יש תאגידים שצריכים להשתפר ואנחנו עושים את המרב

יחזקאל ליפשיץ:  בסופו של דבר, להביא מים לברזים באיכות ובזמינות כמו שיש היום, הדבר הזה לא טריוויאלי ואני חושב שתאגידי המים הם אחת הברכות הגדולות שהביאו למשק המים, גם בהקטנת פחת המים וגם בהקטנת פחת הגבייה

ליזי דלריצ'ה: זה ממש ניתוק ולא להיות מחוברים לשטח

ליזי דלריצ'ה:  קשה לשתוק על האמירות האלה

יחזקאל ליפשיץ: את תוכלי להתייחס אחרי זה

יחזקאל ליפשיץ:  אנחנו מכירים לא מהיום ואנחנו נשמח להיפגש גם אחר כך

יחזקאל ליפשיץ:       התאגידים מהמגזר הערבי הן אחת ההצלחות הגדולות של משק המים

יחזקאל ליפשיץ:  יש היום רשויות מקומיות מהמגזר הערבי שלצערי אנחנו לא מצליחים למצוא להן פתרון - - -     

חיים גבתי: אז במה אתה עוזר בזה?      

רז קינסטליך: מה ראשון לציון אשמה בזה? מה אתה רוצה, שאנחנו - - -     

אבי גרובר: מה אתה פותר בחורה אם אתה מאגד את רמת השרון עם תל אביב? אל תאחד אותי עם תל אביב

ליזי דלריצ'ה: אמרת שאתה יודע עם משרד האוצר לטפל בזה – טפלו בבעיות, תעזבו את מי שיודע לעבוד

ליזי דלריצ'ה:  זה רק מחדד לי שצריך לסגור את תאגידי המים

רז קינסטליך: מה ראשון לציון קשורה? זה טוב שהם עושים התייעלות ושיעשו את זה איפה שצריך, אבל איפה שלא צריך שישחררו אותנו

אבי גרובר: תאגד אותי עם ג'סר א-זרקא – סבבה

אבי גרובר:  אל תאגד אותי עם תל אביב

אבי גרובר:  הם יודעים להסתדר לבד

יחזקאל ליפשיץ: הקשבתי ברוב קשב לכל מה שנאמר פה

יחזקאל ליפשיץ:  אני מכבד את כל מי שנמצא פה, כל מי שנמצא סביב השולחן הוא נבחר ציבור, אני מכבד מאוד נבחרי ציבור ולכן אני שותק

יחזקאל ליפשיץ:  רשמתי את כל הטענות שאמרתם ואני אשתדל להתייחס לכולן

ליזי דלריצ'ה: לדבר על רמת שירות זה באמת – מה, אתה לא מאמין לראשי הרשויות?     

יורם שמעון: תתייחס לדירקטורים ולדיבידנדים, לא לג'סר א-זרקא

יורם שמעון:  הדיון הוא על דירקטורים ולדיבידנדים

אבי גרובר: כבוד היושב-ראש, זה עניין של פרשנות שם, זה לא עניין של חוק

אבי גרובר:  בוא נעזור לו לפתור את הבעיה הזו

אבי גרובר:  תאגידים שפטורים, למה הם צריכים לעמוד בתנאי שהם פטורים ממנו?     

יחזקאל ליפשיץ: היושב-ראש, עוד שלוש נקודות עקרוניות

רון כץ: אבל אנחנו לא מגיעים לעיקר, אנחנו סתם מדברים בכלליות

רון כץ:  בסופו של דבר יש פה ראשי עיר שמייצגים ציבור שבאו להצביע על בעיה ואנחנו לא יורדים לשורש שלה

כרמל שאמה-הכהן: איזו בעיה? ראש העיר הרביעית בגדולה אמר: אני מתחנן, מתחנן

יורם שמעון: שמעת את הבעיות ואתה לא מתייחס אליהן

יורם שמעון:  תתייחס לנושא הדיבידנדים ודירקטורים

יחזקאל ליפשיץ: רבותיי, אם הייתם מתייחסים כולכם רק לדיבידנדים הייתי עונה רק לדיבידנדים, אבל כיוון שעלו פה הרבה מאוד נושאים - - -     

דוד ביטן: אני אמרתי להם שאנחנו נקיים ישיבה מיוחדת על נושא התאגידים

יחזקאל ליפשיץ: אבל, היושב-ראש, הם העלו ואני לא יכול להשאיר טענות כנגד עובדי רשות המים ללא התייחסות

יחזקאל ליפשיץ:  מקצים לי כמה דקות לענות ומתוך זה גוזלים חצי בהתפרצויות

יחזקאל ליפשיץ:  אני לא מצליח להתייחס

יחזקאל ליפשיץ:  דובר פה על הדיבידנד של חברת "מקורות" אז אני רק אשלים ואומר שרשות המים התנגדה לדיבידנד של חברת "מקורות"

יחזקאל ליפשיץ:  אני בעצמי באתי לדירקטוריון של חברת "מקורות" והתנגדתי לדיבידנד כי בעיניי כספים של משק המים צריכים להישאר במשק המים

יחזקאל ליפשיץ:  אני שמח שהממשלה קיבלה את עמדתנו ולא משכה - - -     

חיים גבתי: היא לא קיבלה

חיים גבתי:  זה בגלל ההפחתה

חיים גבתי:  אל תמציא דברים שהם לא נכונים

חיים גבתי:  מכיוון שהייתי באוצר אני יודע בדיוק מה קרה

חיים גבתי:  כחלק מההסדר אתם קיבלתם - - -     

יחזקאל ליפשיץ: אבל כיוון שאני הייתי באירוע - - -     

רון כץ: אבל הוא צודק, גם אני הייתי באירוע והוא צודק

רון כץ:  חיים צודק

יחזקאל ליפשיץ: אני כתבתי מכתבים לחברת "מקורות" אז בואו, מקור ראשון זה אני

יחזקאל ליפשיץ:  אם אתם רוצים אני יכול להגיד לכם מה היה

יחזקאל ליפשיץ:  אני כתבתי מכתבים לדירקטוריון חברת "מקורות"

יחזקאל ליפשיץ:  לצערי, הדירקטוריון החליט לחלק דיבידנד

יחזקאל ליפשיץ:  בסופו של דבר הממשלה, כחלק מצעדי הפחתת תעריף המים, החליטה להשאיר את הדיבידנד בממשלה ולהשתמש בו להפחתת תעריף המים

דוד ביטן: נו, והמחיר ירד?     

חיים גבתי: לא

דוד ביטן: לא ירד

קריאה: תשאל מה היה התעריף לפני שהיו תאגידים

דוד ביטן: זה לא קשור אליו

דוד ביטן:  אתם מפילים עליו את כל הבעיות – לא

יחזקאל ליפשיץ: זה גם נכון

חיים גבתי: הוא הבן-אדם שנמצא שם

קריאה: לא מפילים, הוא לוקח

קריאה:  הוא לוקח

רז קינסטליך: אתה שומע ראשי ערים שבוכים פה, שרוצים לחיות, מה הוויכוח פה בכלל?     

יחזקאל ליפשיץ: עוד שתי נקודות ואני מסיים, למרות שלא התייחסתי לכל הנקודות שרשמתי

ליזי דלריצ'ה: דירקטורים, למה אתם לא ממנים?     

יחזקאל ליפשיץ: זו הנקודה הבאה, אם תתנו לי לדבר אני אתייחס לדירקטורים

דוד ביטן: הבעיה של הדירקטורים זו בעיה שאתה יכול לפתור

דוד ביטן:  לא צריך התייחסות, צריך פתרון

דוד ביטן:  אתם מגישים בקשה לדירקטור, אתם מביאים את זה לוועדה הארצית - - -     

יחזקאל ליפשיץ: לבדיקת מינויים

דוד ביטן: זה לא צריך להיות בוועדה הארצית

דוד ביטן:  תקימו - - -     

יחזקאל ליפשיץ: אני מסכים אתך, היושב-ראש

איתן גינזבורג: למה הם צריכים בכלל לבדוק? למה הם צריכים בכלל לבדוק, תגיד לי

דוד ביטן: לא משנה, רוצים? אבל שיעשו ועדה רק שלהם, מהירה, ויפתרו את הבעיה הזו

דוד ביטן:  זה כבר בסמכות שלך

יחזקאל ליפשיץ: אתה צודק לחלוטין

יחזקאל ליפשיץ:  אני בדעה שהוועדה לבדיקת דירקטורים צריכה לשבת ברשות המים

יחזקאל ליפשיץ:  אנחנו עושים מאמצים – נמצא פה הממונה, גם מנהלת רשות החברות - - -      

דוד ביטן: אנחנו פותרים את זה מהר אז, צ'יק צ'ק

חיים גבתי: הוא לא נוגע בזה בכוונה

איתן גינזבורג: הם בודקים את זה ואחרי זה בודקים את זה בוועדה

חיים גבתי: יש ועדה אחת, רשות החברות, מיכל רוזנבוים, עם כל הצוות שיושב שם

חיים גבתי:  זו ועדה אחת

חיים גבתי:  הוועדה השנייה זו ועדת - - -     

כרמל שאמה-הכהן: מאשרים ממש כאילו אסטרונאוטית, החללית הבאה

ליזי דלריצ'ה: עד שפג תוקף הטפסים וצריך למלא אותם שוב

כרמל שאמה-הכהן: דוד, תסמוך עלינו, אני אומר לך שהם עושים את זה בכוונה

כרמל שאמה-הכהן:  אתה מדבר אתו כאילו באמת יש עניין – זה בכוונה

כרמל שאמה-הכהן:  ארבע שנים מהנדסת בוגר טכניון, לא לאשר אותה? היא כבר התייאשה, אמרה לי: ראש העיר, אני לא ממלאה יותר את הטפסים

כרמל שאמה-הכהן:  הזמן שלה יקר

כרמל שאמה-הכהן:  שיגיד למה מהנדסת סיגל חורש עד היום לא דירקטורית, מסוף 2018 עד היום

כרמל שאמה-הכהן:  תתבייש לך

כרמל שאמה-הכהן:  תתבייש לך

יחזקאל ליפשיץ: לא הייתי ברשות המים ב-2018, מה הוא רוצה?     

כרמל שאמה-הכהן: אתה מייצג את אותה אג'נדה, של יהירות, שחצנות וניתוק

כרמל שאמה-הכהן:  אותה אג'נדה

איציק שמולי: כבוד היושב-ראש, אני רק רוצה לתת עדות אישית: 3 שנים הייתי מועמד לדירקטור לתאגיד המים, לא התקבלתי, בחרתי בנתיב היותר קל, להיות ראש רשות

דוד ביטן: קודם כל, מנהל רשות המים הוא לא יושב-ראש האופוזיציה אצלכם בעירייה אז בואו נתייחס אליו בכבוד

רז קינסטליך: אבל, דוד, זה לא הגיוני מה שהם אומרים

כרמל שאמה-הכהן: אין כבר קוורום

כרמל שאמה-הכהן:  אני רוצה לקבל עכשיו החלטות, אז מה הנוכלים אומרים? אין קוורום

כרמל שאמה-הכהן:  מצאו שיטה

כרמל שאמה-הכהן:  אין קוורום

כרמל שאמה-הכהן:  רוצה לחלק דיבידנד לתושבים – אין קוורום

כרמל שאמה-הכהן:  תבין, היושב-ראש, לאן זה מגיע

כרמל שאמה-הכהן:  הם חיסלו את כל הדירקטוריון, חיסלו, ואז יש להם מנכ"ל בובה, שמפחד מהם פחד מוות, אי-אפשר להחזיר מצב לקדמותו, אי אפשר לחלק דיבידנד, זה מה שהם רוצים שיהיה

דוד ביטן: אתם רוצים לפתור את הבעיה או לא?     

קריאות: כן, רוצים לפתור את הבעיה, תסגרו את התאגידים

דוד ביטן: זו בעיה שניתנת לפתרון, זה בפתחך

יחזקאל ליפשיץ: חד משמעית

דוד ביטן: אז תפתור את זה, מה העניין? למה אנחנו צריכים לשמוע את הדברים האלה?     

יחזקאל ליפשיץ: גם מנהלת רשות החברות שלחה מכתב – יושב-ראש השלטון המקומי מכיר את המכתב הזה כי שלחתי לו אותו – שהיא בעד להעביר את הוועדה למינוי דירקטורים אלינו, לרשות המים, ואני מתחייב שברגע שהוועדה הזאת תהיה אצלנו - - -     

דוד ביטן: לא ברגע, שתהיה אצלכם

יחזקאל ליפשיץ: אנחנו צריכים הסכמה

כרמל שאמה-הכהן: אנחנו ממנים בכל הדברים האחרים

כרמל שאמה-הכהן:  זה קורה

כרמל שאמה-הכהן:  אנחנו ממנים דירקטורים כל הזמן מול הממשלה

יחזקאל ליפשיץ: אנחנו צריכים הסכמה של יושבת-ראש הוועדה, השופטת בדימוס בלהה גילאור

יחזקאל ליפשיץ:  ברגע שהדבר הזה יוסכם אני מתחייב - - -     

ליזי דלריצ'ה: תטפל בזה

ליזי דלריצ'ה:  זה אינטרס שלך

ליזי דלריצ'ה:  תטפל בזה

קריאה: הפוך, זה לא אינטרס שלו, הוא יעשה הכול כדי לסכל את זה

כרמל שאמה-הכהן: כבוד היושב-ראש, קודם כל תיקון חוק: חברי מועצה, ראשי רשויות, שרוצים להיות דירקטורים – בלי ועדה

קריאה: נכון, זה מה שצריך להיות

כרמל שאמה-הכהן: אדוני היושב-ראש, אתה יודע שגם ראש עיר צריך לעבור אצלם ועדה?     

חיים גבתי: למה אתה הולך רחוק? הרי אתה זוכר שבזמנו אנחנו קבענו שיושב-ראש התאגיד יכול להיות ראש עיר?     

דוד ביטן: כן

חיים גבתי: אז אלי ברדה הגיש בקשה, חשבו שהוא בניגוד עניינים, הוא לא יכול להיות יושב-ראש

קריאה: לא אישרו אותו

דוד ביטן: יום שני הבא, ב-09:00, אני רוצה ישיבת ועדה יחד אתו, יחד עם בלהה גילאור, יחד עם מנהלת רשות החברות, אני רוצה לסיים את הבעיה הזו

דוד ביטן:  זה הכול

יחזקאל ליפשיץ: נושא אחרון, עיקר הסוגיה, נושא הדיבידנדים

יחזקאל ליפשיץ:  כמו שאמר היועץ המשפטי, איתי עצמון, כרגע החוק לא מאפשר לחלק דיבידנדים

יחזקאל ליפשיץ:  החוק לא מאפשר

יחזקאל ליפשיץ:  יושב-הראש, אתה היית פה בסיבוב הקודם, ב-2018, אמנם לא תיקנת את נושא הדיבידנדים, זה לא בזמנך אלא מ-2013, אבל היום, אם ראשי הרשויות רוצים לעזור ורוצים להקל על התושבים שלהם, אפשר לעשות את מה שעשה ראש עיריית קריית אונו יחד עם תאגיד מי אונו - - -     

חיים גבתי: אתה פופוליסט

יחזקאל ליפשיץ: למה פופוליסט?      

חיים גבתי: אתה יודע בדיוק למה

חיים גבתי:  אני אחזיר את הכסף לתושבים שלי איך שאני רוצה, לא איך שאיזה פקיד ברשות המים - - -     

כרמל שאמה-הכהן: זה גם בניגוד לאינטרס של רשות המים

כרמל שאמה-הכהן:  במקום שהכסף ילך לתשתיות מים, הוא רוצה שנחלק צ'קים

- איכר: אתה גם שכחת שבעבר אנחנו לא שילמנו מים והיום אנחנו - - -     

כרמל שאמה-הכהן: היושב-ראש, אין מנוס מלהגיש תיקון חקיקה ותעשה להם סדר בתיקון הזה בכל

- איכר: היום אנחנו צריכים להוציא 20 מיליון שקל מים

ליזי דלריצ'ה: למה לא לעשות ספין פוליטי? ספין פוליטי חסר אחריות, זה מה שגרמתם לקריית אונו לעשות

אברהם דרורי: יותר מהר לעשות שינוי חקיקה

אברהם דרורי:  יותר מהר מכול הפתרונות האלה לעשות תיקון חקיקה

- איכר: ולאן הולך הדיבידנד? לתושבים

- איכר:  הדיבידנד גם הולך לתושבים

- איכר:  לאן הולך הדיבידנד, לכיס? זה מרגיז שהוא מדבר כאילו הדיבידנד הולך לסבתא שלנו

- איכר:  הדיבידנד חוזר לתושבים ואנחנו, בבת אחת, כשהיה תאגיד, איבדנו הכנסות - - -     

יחזקאל ליפשיץ: אני חד-משמעית לא כופר בזה

חיים גבתי: הם נכשלים כל הזמן ברשות המים, גוף מיותר שעולה לנו מאות מיליונים - - -     

ליזי דלריצ'ה: מה שגרמתם לקריית אונו לעשות זו פשוט בושה

ליזי דלריצ'ה:  בושה

ליזי דלריצ'ה:  בושה

ליזי דלריצ'ה:  ספין פוליטי ומיותר לחלק 130 שקל לתושב

ליזי דלריצ'ה:  בגלל שסנדלתם אותם הם עשו את זה

ליזי דלריצ'ה:  מה אתה גאה בזה? בושה

כרמל שאמה-הכהן: נכון, צודקת מאה אחוז

- איכר: כשהלכנו על התאגידים הבטיחו לנו מראש מפורשות שאנחנו נקבל את הדיבידנדים, שבעצם יכסו את ההוצאות שלא היו לנו בעבר על המים, אז עכשיו כל שני וחמישי משנים את זה? תבטלו את התאגידים

קריאה: לקדם פה חוק מידי גם בנושאי הדירקטורים והדיבידנד

דוד ביטן: אם צריך לקדם אני יודע לקדם

דוד ביטן:  אני לא צריך אתכם בשביל זה

דוד ביטן:  תאמינו לי

ליזי דלריצ'ה: נולד בחטא – צריך להרוג אותו

דוד ביטן: אם יש החלטה של רשות המים שהיא מעכבת שלבי הקמה כרגע – היא מעכבת, החלטה שלה – האם אני יכול לחלק את הדיבידנדים? כי אז אני לא מפר את החוק הזה

אבי סלונים: לא, אדוני

אבי סלונים:  הסעיף מפנה למועדים שקבועים בסעיף, לרשות המים אין סמכות לדחות את המועדים האלה

אבי סלונים:  צריך לתקן את החוק

כרמל שאמה-הכהן: דוד, תשמע לי, תפתח את החוק, תראה איזו חגיגה תהיה לך פה

כרמל שאמה-הכהן:  תפתח רק את החוק

אבי גרובר: אם אני פטור מתאגוד, אז אני צריך להתקדם בתהליך שאני לא מחויב אליו? אם רמת השרון פטורה מתאגוד, למה היא צריכה להתקדם בתהליך שהיא פטורה ממנו?     

כרמל שאמה-הכהן: דוד, אנחנו רוצים לפתוח את זה רק בשינוי חקיקה

איתן גינזבורג: פעם אחרונה פתחת את החוק – הם צפצפו על החוק שכתבת

איתן גינזבורג:  הם פשוט צפצפו על החוק

כרמל שאמה-הכהן: דוד, אתה תצא משה כחלון, תעשה את זה

כרמל שאמה-הכהן:  צריך לגמור אותם

דוד ביטן: מה שאתם מדברים ייקח שנתיים

דוד ביטן:  תנו לי רגע, אני רוצה לפתור את הבעיה של הדיבידנדים כרגע

דוד ביטן:  בוא תנסח לי הוראת שעה בעניין הזה שתאפשר לנו לתת את הדיבידנדים מצד אחד, מצד שני - - -     

רז קינסטליך: בנוסף, עם התיקון שלא יהיה מיסוי על הדיבידנד

משה קונינסקי: אבל רטרו מ-21'

דוד ביטן: ודאי

דוד ביטן:  הוא ינסח לנו את זה

דוד ביטן:  זה יבוא מטעם הוועדה במובן הזה שנחתים חברי ועדה

דוד ביטן:  אנחנו צריכים שתלחצו קצת על חברי הכנסת כדי שנעביר את זה מהר

חיים גבתי: נביא לך את כל חברי הכנסת, אל תדאג

כרמל שאמה-הכהן: דוד, ונבחרי ציבור?     

דוד ביטן: אני לא פותח כרגע את כל החוק ואת כל הבעיות של התאגידים

אבי גרובר: עו"ד עצמון, כבוד היושב-ראש, אם הסעיף אומר: חברה שלא קיבלה פטור, אז אולי אפשר לתת פטור זמני לכל הרשויות?     

קריאות: - - -     

דוד ביטן: אנחנו נצטרך לתקן את המועדים

דוד ביטן:  בלי זה לא נוכל לעשות את זה

דוד ביטן:  אני לא פותח כרגע את כל נושא התאגידים, אני פותר לכם רק את הבעיה של הדיבידנד כרגע ודחיית מועדי התאגוד

דוד ביטן:  זה הכול

רז קינסטליך: מקובל

איתי עצמון: כדי שכולנו נהיה באותו עמוד אני רוצה להסביר

איתי עצמון:  החוק קובע מועדים מחייבים לביצוע התאגוד האזורי, מכאן נגזרים גם המועדים לביצוע שלבי ההקמה

איתי עצמון:  מכיוון שהכול כרוך אחד בשני, גם החובה לעניין ייעוד רווחים לחלוקה – מה שנקרא דיבידנד – גם זה כרוך במועדים לביצוע שלבי ההקמה

איתי עצמון:  לכן, אם תהיה החלטה לדחות את המועדים המחייבים לביצוע התאגוד האזורי, מכאן תיגזר גם הדחייה בביצוע שלבי ההקמה, אז ניתן יהיה לגבור על ההוראות שאוסרות את חלוקת דיבידנד

דוד ביטן: משרד האוצר, כיוון שאין לזה עלות תקציבית – העלות תקציבית היא על חשבון התאגידים, לא שלכם – אז אתם בעיקרון לא צריכים להתנגד לתיקון הזה, שיאפשר לתת להם את הדיבידנד

דוד ביטן:  אתם בעצמכם אומרים שאתם מתכוונים לתקן את נושא המיסוי יחד עם כולם

אליהו דלל: להפך, הם צריכים להסכים לזה, זה עוזר לרשויות

דוד ביטן: אז אין לזה עלויות תקציביות מבחינתכם

דוד ביטן:  אתה תספיק עד יום שני הבא לנסח לנו את החוק הזה?     

איתי עצמון: בטח

דוד ביטן: יופי

דוד ביטן:  אז אני מבקש שביום שני הבא ב-09:00, כשנדבר על הנושא של הוועדה, תביא לנו את הנוסח, האוצר כבר שיבוא מוכן, התאגידים מוכנים, לדעתי - - -     

איתי עצמון: אתה לא מתכוון לדיון בהצעת חוק, אתה מתכוון לדיון בנושא?     

דוד ביטן: לנושא, על מנת שלא יהיו לי בעיות

דוד ביטן:  זה לא דיון בהצעת חוק

איתי עצמון: הדיון הוא על נושא

דוד ביטן: אבל אני רוצה שזה יהיה מוכן

דוד ביטן:  אני רוצה עמדה של האוצר

דוד ביטן:  אני לא רוצה בעיות בהליך

דוד ביטן:  אני רוצה לעשות זה מהר

דוד ביטן:  לדעתי לא צריכה להיות התנגדות

דוד ביטן:  למה אתם צריכים להתנגד לזה? זה לא על חשבונכם

דוד ביטן:  זה על חשבון העיריות

דוד ביטן:  זה חוזר לעיר של התאגיד אז אין שום בעיה עם זה

דוד ביטן:       ולגבי כל נושא התאגידים, זה נושא שבאמת צריך לדון בו אחת ולתמיד, אבל כרגע, לייצר תהליך כזה – אני כבר אומר לכם, משרד האנרגיה והמים מתנגד כי הם רוצים את התאגידים, משרד האוצר יתנגד – זו קריעת ים סוף, זה ייקח שנה וחצי שנתיים

כרמל שאמה-הכהן: אבל, אדוני היושב-ראש, ראש רשות מקומית לא יכול להיות דירקטור? הוא צריך לעבור תקופה של שלוש שנים? זה נראה לך הגיוני?      

דוד ביטן: למה אתם לא נותנים את זה?      

איתן גינזבורג: הם לא מאפשרים

יחזקאל ליפשיץ: הממונה על התאגידים יתייחס, ברשותך

דוד ביטן: הרי בזמנו התייחסנו לזה במסגרת החוק

כרמל שאמה-הכהן: בכל חברה אחרת זה אוטומטי

עומר ורדי: עומר ורדי, הממונה על התאגידים ברשות המים

עומר ורדי:  כמה דברים: אחד, האינטרס של כולנו הוא שיהיה בורד מלא לכל תאגיד מים וביוב

עומר ורדי:  העיכוב יכול לנבוע משתי סיבות: אחת, שהייתה בשנים הקודמות, העדר דח"צים בדירקטוריון

עומר ורדי:  ברגע שאין מספיק דח"צים לפי הוראות החוק אי אפשר לקדם לוועדת המינויים עצמה את המועמדים שהם לא דירקטורים חיצוניים

עומר ורדי:  שתיים, בשנה וחצי האחרונות – ופה אפשר להעיד ואני שמח מאוד על הפגישה שתיערך ביום שני – היה אירוע מאוד קשה ביחס לפעילות הוועדה לבחינת מינויים ברשות החברות

עומר ורדי:  פעלנו איתם בשיתוף פעולה כמה שאפשר

עומר ורדי:  רק לפני שבועיים, אגב, הייתה ועדה ייעודית לתאגידי המים והביוב ומונו שם 34 דירקטורים שכולם משלימי קוורום

עומר ורדי:  המטרה שלנו היא שלכל תאגיד יהיה קוורום

עומר ורדי:  אין לי שום אינטרס, ולא היה לי אף פעם אינטרס - - -     

כרמל שאמה-הכהן: איך זה מסתדר עם המציאות?     

עומר ורדי: אני מכיר את הגברת הספציפית שאתה מדבר עליה, אני מכיר את כולם בשם, אני יודע מה היו העיכובים אתה

עומר ורדי:  אחד, בגלל מיעוט דח"צים, ואחרי זה בגלל בעיה בכינוס ועדת המינויים ברשות החברות הממשלתיות

עומר ורדי:  לכן אני אשמח שהוועדה הזאת - - -     

כרמל שאמה-הכהן: יש לי שאלה אליך: נניח שעכשיו יש בחירות באוקטובר, נבחר ברמת גן ראש עיר חדש ויש לו סגנים חדשים, הם רוצים לנהל את תאגיד המים, הם רוצים להיכנס להיות דירקטורים, ראש העיר רוצה להיות יושב-הראש – נניח שעוד יש מצב קיצוני, היושב-ראש המכהן הוא יושב-ראש לעומתי לו – אז מה? זה ייתקע ויחכה?     

עומר ורדי: לא, צודק - - -     

כרמל שאמה-הכהן: אז למה לכל החברות העירוניות, שחלקן יותר גדולות מהתאגיד – אצלי למשל מפעלי בית עמנואל או החברה הכלכלית, שהחברה הכלכלית זה 300 מיליון בשנה – למה שם נבחר ציבור נבחר אוטומטית בהחלטת מועצה ואף אחד לא צריך לסנן אותו, לא להוליך אותו בוויה דולורוזה ולא לתת לו למלא טפסים? אתה רוצה שראש עיריית ירושלים, ראש עיריית תל אביב, חולדאי, ימלא לך טפסים כדי להיות יושב-ראש תאגיד המים שלו? זה נשמע סביר?     

קריאה: ברור שלא

עומר ורדי: אני לא בא ומנפנף בהוראות חוק, אבל נכון להיום כל הדירקטורים בתאגידי המים והביוב צריכים לעבור דרך  - - -     

איתן גינזבורג: אבל תגיד מה דעתך

איתן גינזבורג:  אתה מנפנף

עומר ורדי: חס וחלילה, אני לא פה לנפנף, אני פה לעבוד

איתן גינזבורג: אז תגיד מה דעתך, אל תגיד מה החוק אומר, אנחנו יודעים מה החוק אומר

קריאה: אבל הוא צודק

קריאה:  אתם המחוקקים, המחוקקים צריכים לחוקק

קריאה:  הוא צודק

עומר ורדי: ברוב הדירקטוריונים של תאגידי המים והביוב ראש העיר הוא דמות דומיננטית מאוד ובדרך כלל אני מזכיר שראש העיר נבחר כיו"ר מבין חברי הדירקטוריון

עומר ורדי:  אני לא בוחר מי יו"ר הדירקטוריון

קריאה: אבל אתם מאשרים אותם

רון כץ: כל האירוע הזה הוא אירוע שצריך להיפתר בחקיקה, בזה אני מסכים אתך, ואנחנו נפתור אותו בחקיקה

עומר ורדי: אני חושב שהדברים עובדים בצורה נכונה

עומר ורדי:  הם עובדים מאוד מהר כשהם עובדים בצורה נכונה

קריאה: הם לא עובדים נכון ולא עובדים מהר

רון כץ: אתה שומע פה את ראשי הערים

קריאה: העסק לא עובד

כרמל שאמה-הכהן: הנה, אני הגשתי בקשה, עורך דין, תארים, אמרו לי: לך תביא לנו את הנייר הזה, תשלח אותו – לי יש זמן עכשיו לרוץ?     

דוד ביטן: כרמל, אנחנו לא באנו לדון עכשיו בבעיות של רמת גן

כרמל שאמה-הכהן: זה לא רמת גן, כולם מדברים על זה

איציק שמולי: כרמל, הסיפור זה ריבוי הקריטריונים שיש להם למלא את כל המיליה הזה של הדירקטורים, לכן מרוב קריטריונים הם לא מצליחים אף פעם להתגבש ולאשר מישהו, ולכן הם צריכים ללמוד מאפליקציית טינדר איך אפשר לחבר אנשים

איציק שמולי:  זה הכול

כרמל שאמה-הכהן: אתה גם שואל עם מי צריך לדבר, אף אחד לא יודע לענות לך

כרמל שאמה-הכהן:  ניסיתי, שאלתי: עם מי מדברים? אבל אף אחד לא ידע לענות לי

כרמל שאמה-הכהן:  זה אומר זה וזה אומר זה

חיים גבתי: שאנחנו נבין, אדוני היושב-ראש, מה המשמעות, כי מצד אחד מנסים לדחוף אותנו לחקיקה אבל אפשר לעשות את התיקון ללא חקיקה?     

דוד ביטן: אי אפשר כנראה

דוד ביטן:  היועץ המשפטי של הוועדה אומר שאי אפשר, לכן נעשה את זה בהוראת שעה

דוד ביטן:  ביום שני, בשעה 11:00, תתקיים ישיבה שתכלול את עמדות האוצר – אמרתי לאוצר שלדעתי הם לא צריכים להתנגד וגם אתה לא צריך להתנגד, כמו שאני רואה את זה, זה לא עניינך אם יתנו 200 שקל לתושב העיר על המים או יתנו את זה בדיבידנד

דוד ביטן:  ברגע שאין התנגדות של שניכם החוק הזה צריך לעבור מהר ועדת שרים לחקיקה ואנחנו ננסה להעביר את זה כמה שיותר מהר

דוד ביטן:      שניים, הנושא של הוועדה

דוד ביטן:  ביום שני אני מבקש להזמין את כל הגורמים שמתייחסים לעניין, כולל יושבת-ראש הוועדה בלהה גילאור, השופטת בדימוס, שתבוא גם

דוד ביטן:  אני רוצה לגמור את העניין הזה

דוד ביטן:  לא יכול דבר כזה

דוד ביטן:  לא נראה לי שהם אשמים בזה , דרך אגב

דוד ביטן:  נסיים את העניין הזה אחת ולתמיד, שתהיה ועדה מיוחדת לעניין הזה

קריאה: למה צריך ועדה אבל? יש מועצת עיר

דוד ביטן: לא, מועצת עיר זה לא מספיק

כרמל שאמה-הכהן: לנבחרי ציבור

כרמל שאמה-הכהן:  כמו כל התאגידים האחרים, דוד

דוד ביטן: כי תאגידי מים רוצים משהו מיוחד

כרמל שאמה-הכהן: מה משהו מיוחד? אתה מסכים שראש עיר לא יהיה אוטומטית חבר בדירקטוריון?     

רון כץ: בסוף מי הנציגים שם? זה הנציגים שראש העיר רוצה

איתן גינזבורג: להזכירכם, לדירקטורים יש חובת נאמנות לתאגיד, לא לעיר

דוד ביטן: הם הבטיחו, דרך אגב, שראש עיר יוכל להיכנס

כרמל שאמה-הכהן: נו, אז תכניס את זה לתיקון

דוד ביטן: אני רוצה את הדיבידנד

דוד ביטן:  אם אתם תכניסו לי דברים אחרים - - -     

רון כץ: לא, אני רוצה להכניס גם את ראשי הערים

כרמל שאמה-הכהן: תכניס את הראשים ואת הסגנים

דוד ביטן: ביום שני אנחנו ניתן תשובה גם על העניין הזה

רון כץ: דוד, בכל מקרה זה משהו שאני אציע, לגבי הסטטוטוריים וראשי ערים

רון כץ:  זה לא הגיוני מה שקורה

רון כץ:  אני גם עברתי את זה אצלנו

רון כץ:  זו קריעת ים סוף

דוד ביטן: אני לא חושב שצריך תיקון לחוק פה, דרך אגב

איתן גינזבורג: צריך, צריך

כרמל שאמה-הכהן: צריך, הם אומרים לך שצריך

רון כץ: צריך

רון כץ:  אם אתה תשאיר את זה להחלטה שלהם זה יראה אותו דבר

רון כץ:  אנחנו נשמע את כרמל עוד שנה עם אותם דברים

איתן גינזבורג: זו החלטה שלהם לא לתת פטור - - -     

דוד ביטן: אז פתרנו את הבעיה, אני לא מבין מה קרה פה

איתן גינזבורג: לא, פטור לא נתנו

דוד ביטן: לא, שראש עיר כן יכול להיות, שאין ניגוד עניינים

רון כץ: אבל, דוד, זה לא נפתר

רון כץ:  בגלל זה אני אומר, אם זה לא יהיה בחוק זה לא ייפתר

רון כץ:  כבר חשבתם שפתרתם את זה – זה לא נפתר

דוד ביטן: זו טענה מצחיקה שלראש עיר יש ניגוד עניינים

דוד ביטן:  זה מצחיק

יורם שמעון: חיים, תדאג שגם סטטוטוריים יהיו, לא רק ראש העיר

רון כץ: זה יהיה ביחד

דוד ביטן: פטור לתאגוד, מה שכתוב בחוק

דוד ביטן:  תראו, חבר'ה, ככל שנכניס דברים החוק הזה לא יעבור

דוד ביטן:  זה ייקח זמן

דוד ביטן:  אנחנו צריכים לפתור את הבעיה הזאת תוך שבועיים

דוד ביטן:  אני רוצה תשובה עד יום שני לגבי הקמת תאגידים אזוריים, צפון, דרום ומרכז

דוד ביטן:  אני לא מוכן לקבל את זה

דוד ביטן:  אתם הבטחתם לנו את זה – קיימו את זה

דוד ביטן:  זה הכול

דוד ביטן:  אמנם אנחנו לא היינו בוועדת הכלכלה, הקמנו ועדה משותפת, ואחרי שגמרנו עזבתם

דוד ביטן:  זה לא הגיוני

דוד ביטן:  זה פותר לנו הרבה בעיות מהתאגודים

דוד ביטן:  ואני לא עומד על ה-30, הנה, אני אומר

דוד ביטן:  לא עומד על זה

דוד ביטן:  צריך לתקן עוד פעם? נתקן עוד פעם

דוד ביטן:  נתקן, אבל בואו נראה מה הסוף

דוד ביטן:  אולי הסוף זה 38, אולי 26, אולי 42, אבל תגידו

דוד ביטן:  ביבס, אתם גם צריכים לשתף פעולה

דוד ביטן:  אתם לא משתפים פעולה

חיים גבתי: אין עם מי

חיים גבתי:  אדוני היושב-ראש, אין עם מי לעבוד

חיים גבתי:  אני אומר לך בצורה ברורה

חיים גבתי:  היה פה השר אלקין, דקה אחרי שהוא יצא מהמשרד הם התהפכו לגמרי

חיים גבתי:  אותו דבר דקה אחרי שסיימנו אתך, הם התהפכו

חיים גבתי:  זה רשות המים

חיים גבתי:  הם כל הזמן מתהפכים משום שהם לא מסודרים

איתן גינזבורג: ביטן, בישיבה הקודמת ביבס התקפל והלך אתך בדבר הזה, הלך עם רשות המים, ורשות המים מונעת את הפטורים

אליהו דלל: דוד, אמרתי קודם, רשות המים מנותקת מהתושבים

דוד ביטן: משרד הפנים: עיריות מהמגזר שלא התאגדו אתן, למה אתם מונעים מהם אישור תקציב? אני רוצה שזה יהיה ברור

דוד ביטן:  תגמרו את העניין, תאשרו להם את התקציבים

דוד ביטן:  מה הן אשמות שלא התאגדו אתן? קלנסואה אמרו לי שאתם מתנים להם, שאתם לא מאשרים להם את התקציב בגלל שלא מתאגדים אתם, תגידו לי, זה נשמע לכם סביר?     

יוסף בנישתי: אנחנו לא מתנים אישור תקציב של רשות מקומית בתאגוד

יוסף בנישתי:  אין דבר כזה

דוד ביטן: תאשרו להם

יוסף בנישתי: למי? אני לא מכיר את המקרה הזה

דוד ביטן: אז תבדוק את זה עד יום שני גם כן

דוד ביטן:  שאלה ליועץ המשפטי, בבקשה

איתי עצמון: רק לחדד כדי שאני אבין מהי הנחיית הוועדה

איתי עצמון:  כמו שאמרתי, במצב המשפטי היום יש קשר בין המועדים המחייבים לבין העניין של חלוקת דיבידנדים

איתי עצמון:  האם אתם מבקשים לנתק את הקשר? כלומר, שלא יהיה בכלל קשר?     

אליהו דלל: כן, שלא יהיה לינקאג' בין השניים

דוד ביטן: הוראת שעה

אליהו דלל: דרך אגב, אני רוצה שתבינו שהדיבידנד הזה בסופו של דבר – בזמנו הרשויות לא שילמו עבור מים לבתי ספר, מים לגינון – כולו חלק מתקציב הרשות

קריאות: - - -     

חיים גבתי: אני בכלל העברתי את הנושא של ראש רשות בוועדת ניסן, בזמנו

דוד ביטן: הדיבידנדים זה הולך לשוטף

חיים גבתי: השינוי הוא מ-2011

חיים גבתי:  אלי ברדה הגיש בקשה, הם שלחו לו הודעה שהוא בניגוד עניינים, לכן הוא לא יכול להיות יושב-ראש

דוד ביטן: רשות המים, יש לכם בעיה עם ראשי ערים? הרי בזמנו אמרתם שאין לכם בעיה

עומר ורדי: ראשי ערים בפועל היום, ברוב רובם של הדירקטוריונים, נמצאים כיו"רים

רון כץ: למה ראשי ערים צריכים להביא מסמכים?     

אליהו דלל: הם יכולים להיכנס אוטומטית? הם יכולים להיכנס אוטומטית בהחלטת מועצת עיר?      

כרמל שאמה-הכהן: לא, לא, שלחו לי חוברת כזו

אליהו דלל: האם ראש רשות יכול בהחלטת מועצת העיר להיכנס אוטומטית כיו"ר התאגיד?     

עומר ורדי: לא, אני אחדד למה

אליהו דלל: זו הבעיה

אליהו דלל:  אני רוצה להגיד לך, ראש עיר צריך לעבור ויה דולורוזה של כמה חודשים, אם בכלל

דוד ביטן: אני לא נוגע בזה בהוראת השעה הזו

רון כץ: נעביר את זה במשהו אחר בנפרד

דוד ביטן: אני לא רוצה לפתוח פה - - -     

כרמל שאמה-הכהן: מה הבעיה לתקן את זה, כבוד היושב-ראש?     

דוד ביטן: זה יאריך את הדיון

כרמל שאמה-הכהן: איך יאריך? מי יתנגד לזה?     

דוד ביטן: עזוב, מה אני צריך את זה? תן לנו לגמור את זה

רון כץ: אנחנו נגיש את זה בנפרד ונראה מי יתנגד לזה

רון כץ:  כרמל, אני אגיש את זה בנפרד ונראה איך זה ירוץ

דוד ביטן: אתם צודקים בזה, נטפל בזה, אבל אני לא רוצה בהוראת השעה

חיים גבתי: חברים, צריך להתעסק בשני דברים: הנושא הראשון הוא הארכת מועדים או ביטול התאגוד האזורי, כי הוא בסוף מקור הבעיה; והדבר השני הוא נושא הדיבידנד והמיסוי

חיים גבתי:  אלה שני הדברים ובסוף הכסף חוזר לציבור בצורה המהירה והקלה ביותר, ולא הופך להיות איזשהו מנוף של רשות המים כדי לאיים על רשויות להתאגד

דוד ביטן: משרד הפנים לא נתן להם להתאגד גם כן

דוד ביטן:  שנתיים היה עיכוב לא קשור אליהם

דוד ביטן:  משרד הפנים לא אישר וזה לא אישר

רון כץ: אבל, דוד, אנחנו מתעלמים מדיון יותר גדול

רון כץ:  יושבת לך ראש עיריית גני תקווה ואומרת לך: מכריחים אותי להתאגד

דוד ביטן: עכשיו ראשי ערים שרוצים להתייחס, בבקשה

חיים גבתי: רק דבר אחרון

חיים גבתי:  הוא צודק, הוא העיר את תשומת לבי

חיים גבתי:  הסיכום היה בזמנו אתך ביחד עם רשות המים, לפני שהתהפכו עלינו, לנושא של הפטור מתאגוד אזורי, שאם אתה עומד בכללים – בדיוק כמו שהקריא ראש עיריית ראשון לציון - - -     

דוד ביטן: לא, הניסוח לא כזה

חיים גבתי: אותו דבר בדיוק

חיים גבתי:  אתה לא חייב להתאגד בשום צורה ועם אף אחד אחר

איתן גינזבורג: הניסוח כזה והם הוסיפו סעיף

איתן גינזבורג:  איתי, הם הוסיפו סעיף כדי שירוקן את הסעיף - - -     

חיים גבתי: בדיוק, הוא צודק, הם הוסיפו את זה אחר כך

חיים גבתי:  זה היה השלב אחרי

רון כץ: בזה צריך לטפל

רון כץ:  זה הנושא הרציני

רון כץ:  אולי זה יותר חשוב מהדיבידנדים

איתן גינזבורג: ביבס הלך עם רשות המים, אפי דביר אז, והוא אמר: מה הבעיה, אתם גם כך נכנסים, אנחנו נאשר לכם, ומאז לא אישרו לאף אחד

איתן גינזבורג:  תבטלו את זה

חיים גבתי: לא רק שלא אישרו, כולנו הגשנו, קיבלנו מכתבים שאנחנו עומדים בכללי הפטור, אבל הם החליטו שהם לא יתנו לנו

חיים גבתי:  נו, באמת

רון כץ: דוד, כרגע יש לנו ערים שזה מחר בבוקר בשבילם

איתן גינזבורג: הוא מחייב אותם

רון כץ: הנה, קח את ליזי, גני תקווה

דוד ביטן: לא, אנחנו נאריך את מועדי התאגוד

חיים גבתי: חבר'ה, לא יקרה

חיים גבתי:  לא יהיה

חיים גבתי:  היא לא תתאגד ואנחנו נגן עליה ונשמור על כל אחד

חיים גבתי:  לא יהיה

חיים גבתי:  כמו שרשויות שלא התאגדו ועשו בשכל פעם, גם בנושא הזה

איתן גינזבורג: חיים, אבל לא כל ראשי ערים שולטים בתאגידים

חיים גבתי: יש כלי לזה

חיים גבתי:  הם מנסים להתעלם ממנו, הם ינסו להכניס לך את זה, אני מכיר אותם

דוד ביטן: מי זה "הם"?     

חיים גבתי: רשות המים

חיים גבתי:  הרי האסיפה הכללית קובעת אם רשות תתאגד או לא תתאגד, זה חייב לעבור דרך אסיפה כללית, שאסיפה כללית בעצם זה מועצת העיר

חיים גבתי:  מועצת העיר זו המועצה שנבחרה ע"י התושבים ולכן היא היחידה המוסמכת

חיים גבתי:  הם מנסים לעקוף את זה בסעיפים כאלה ואחרים

איתי עצמון: רק ההברה למען הדיוק

איתי עצמון:  העניין של פטור מתאגוד אזורי – הנושא הזה אכן נדון בוועדה המשותפת ב-2017-2018 והוועדה החליטה בזמנו, וזה מה שעוגן בחוק, להחמיר דווקא את התנאים למתן הפטור

איתי עצמון:  סמכות לתת פטור הייתה, אם אינני טועה, רק בידי הממונה על התאגידים - - -     

דוד ביטן: אבל הבעיה היא שהרשות החליטה לא לתת לאף אחד, באופן גורף

דוד ביטן:  זה מנוגד לחוק

איתי עצמון: אני אגיד למה

איתי עצמון:  התיקון שהוכנס ב-2018 היה שחברה שעומדת בתנאים מסוימים, מגישה בקשה לממונה, הוא קובע, באישור מועצת רשות המים, שבחברה מתקיימים התנאים, ולאחר מכן התאגיד פונה לשר האנרגיה בבקשה לקבל אישור לפטור, וגם ההחלטה הזו טעונה אישור של שרי האוצר והפנים

כרמל שאמה-הכהן: פה הבעיה, פה זה נופל

איתן גינזבורג: איתי, אפי דביר בא באמצע הדיון ואמר לי באוזן: מה אתה מתנגד כל כך? אתם עומדים בפטור, כשהייתי יושב-ראש תאגיד

איתן גינזבורג:  ומה הם עשו? הכניסו את הסעיף הזה, אף אחד לא קיבל פטור

איתן גינזבורג:  תראה לי תאגיד אחד שקיבל פטור מהתאגדות, ארבע שנים אחרי החוק תראה לי אחד

קריאה: איזה שר אוצר יחתום על דבר כזה?     

רז קינסטליך: הוא צודק במיליון אחוז

רז קינסטליך:  הנה, ראשון לציון, תסתכל

איתן גינזבורג: הממונה על התאגידים פה – נתת פטור או לא נתת פטור?     

חיים גבתי: יותר מזה, אחרי הדיון ואחרי שהם התהפכו הוא התקשר להתנצל שהוא לא יכול לעמוד במה שהוא הבטיח כי הם התהפכו

דוד ביטן: אבל גם אתם לא עמדתם בזה

חיים גבתי: לא, אנחנו עמדנו, קיבלנו מכתב

דוד ביטן: נתת הוראה לכל ראשי הערים לא לשתף פעולה?      

חיים גבתי: ברור

חיים גבתי:  עם מי נשתף פעולה, עם גוף שכל הזמן פועל נגדנו?      

דוד ביטן: נו, אז מה אתה רוצה? אז גם זה מנוגד

חיים גבתי: מה פתאום, למה מה קרה? פעם אחת עובדים עלינו, לא פעמיים

רז קינסטליך: דוד, אנחנו עשינו הכול בשביל לקבל את זה

רז קינסטליך:  יש מכתבים, יש הכול, אני יכול להביא לך אסמכתאות לכל הדבר הזה, ולא קיבלנו את זה

ליזי דלריצ'ה: אני רוצה לספר את הסיפור של גני תקווה

ליזי דלריצ'ה:  אני ליזי, ראש המועצה של גני תקווה

ליזי דלריצ'ה:  קיבלנו החלטה להקים תאגיד מים כמו שצריך – אנחנו פועלים על פי חוק – לפני כ-12 שנה, מאז אנחנו לא מצליחים להבין מה המטרה של תאגיד המים

ליזי דלריצ'ה:  מועצה מקומית גני תקווה מטפלת בכל כך הרבה נושאים – בתשתיות, בהנדסה, היא יכולה לטפל בהחלט גם במים

ליזי דלריצ'ה:  מי שלא יודע לטפל במים אפשר להעניש אותו, לא צריך להעניש את כל ראשי הרשויות ואת כל הרשויות במדינת ישראל שמטפלים מצוין בכל מה שצריך עבור התושבים שלהם

ליזי דלריצ'ה:  זה פעם אחת

ליזי דלריצ'ה:      פעם שנייה, אחרי שאמרתי שאנחנו נגד תאגידים, אם כבר יש תאגידים, קיבלנו פטור מהתאגדות ואנחנו לא מבינים למה גם זה הפך להיות מסע רדיפה

ליזי דלריצ'ה:  אנחנו מחפשים מנכ"ל, לא נותנים לנו לפרסם מודעה למנכ"ל כי אנחנו לא מתאגדים

ליזי דלריצ'ה:  הדירקטורים אצלנו מפוחדים, באים אלי לפגישה, הם חייבים להתאגד, יש להם חבות דירקטורים, אני אומרת להם: אנחנו מטפלים בזה, הם עדיין מפחדים להיות דירקטורים שלא מתאגדים

ליזי דלריצ'ה:  רשות המים פועלת בטרור, בטרור, נגד ראשי רשויות ונגד המועצות המקומיות, בחוסר מקצועיות ובטרור

ליזי דלריצ'ה:       גרמתם לקריית אונו וליהוד בלית ברירה לחלק כמה פרוטות לתושבים, משהו שהם לא רצו לעשות, לא הייתה להם ברירה והם עשו את זה בגלל שלא הייתה להם אפשרות לחלק דיבידנד

ליזי דלריצ'ה:  הדיבידנד נועד לחזור התושבים ולשרת את התושבים שלו בישובים שלנו

ליזי דלריצ'ה:  לדעתי כל רשות המים – ואני אומרת את זה בכאב גדול – פועלים בבריונות נגד התושבים שלנו

ליזי דלריצ'ה:  המים עלו, משק המים והביוב היה יכול להתנהל תחת ראשי רשויות כמו כל נושאי הרשויות המקומיות

ליזי דלריצ'ה:  תודה

יורם שמעון: יורם שמעון, ראש המועצה המקומית מבשרת ציון

יורם שמעון:  אני רק רוצה להגיד שני דברים בנושא דירקטור ודיבידנד: דירקטור – אנחנו בתאגיד הגיחון, יחד עם אבו גוש וכמובן עיריית ירושלים הגדולה, עד היום עומר ורדי, שישב אצלי בגישור, לא הצליח להביא לכך שאנחנו נקבל חבר דירקטוריון אחד בתאגיד של הגיחון

יורם שמעון:       שניים, לגבי דיבידנד – אנחנו היינו אמורים לקבל חלוקה של 40 מיליון שקל

יורם שמעון:  אמר לי מנכ"ל עיריית ירושלים שיש לחלק דיבידנד, הוא יחליט כמה תקבל כל רשות

יורם שמעון:  הוא הודיע שלאבו גוש 300,000 ולי 800,000

יורם שמעון:  אחרי שיח קצר הוא הסכים להכפיל את הסכום

יורם שמעון:  מה קרה? בגלל סעיף 63(ה), שעליו דיבר עו"ד עצמון, קריית יערים לא התאגדה בתאגיד, ולכן, אם אין תאגיד אזורי, אנחנו לא יכולים לקבל את הדיבידנד של 2 מיליון שקל בקירוב, ולנו זה המון כסף, למועצה מקומית מבשרת ציון

יורם שמעון:  עד היום הממונה על התאגידים, למרות המאמצים הרבים שהוא עושה, לא הצליח להביא, לא דירקטור למבשרת ולא את הדיבידנד

יורם שמעון:       מה קרה עם 40 מיליון השקלים? עיריית ירושלים לקחה את זה ושפכה את זה על תשתיות בעיר ירושלים

יורם שמעון:  מה קרה עם הרשויות האחרות, אבו גוש ומבשרת? לא קיבלו כלום

יורם שמעון:  אפס

יורם שמעון:  אדון ליפשיץ וגם אדון ורדי, טפלו בזה שגם רשויות מקומיות, כמו מבשרת ציון, כמו הגיחון, שנמצאות בתוך תאגיד, יוכלו לקבל גם דירקטור וגם דיבידנד ולא יערימו עליהן קשיים בגלל סעיף 63(ה)

יורם שמעון:  תודה

עומר ורדי: הסוגיה של הדירקטור היא סוגיה פרטנית של מבשרת

עומר ורדי:  יש לציין שאני הבעתי תמיכה שם וזה לדעתי מהלך שכן יכול להכשיל - - -     

אבי גרובר: צריך לקבוע שכל רשות שנמצאת בפנים, יהיה לך לפחות דירקטור אחד

רון כץ: דוד, אתה מבין מה קורה? ראשי עיר צריכים להתחנן

אבי גרובר: אתה קובע שכל רשות שנכנסת, חייב להיות לה לפחות דירקטור אחד

אבי גרובר:  מישהו צריך לשבת על השולחן

יורם שמעון: אבל הם לא מיישמים את זה ואתם לא עושים כלום

רון כץ: עשו פרטץ', עשו בלגן בתוך הדבר הזה

עופר בן אליעזר: התשובות של רשות המים, שכל אחד זה מקרה פרטי – זה נכון שכל אחד זה מקרה פרטי אבל זה מקרה פרטי שמעיד על הכלל, והכלל שמדבר פה הוא שאין הבנה בכלל

עופר בן אליעזר:  סליחה שאני אומר את זה אבל אתם מנותקים מהשטח

עופר בן אליעזר:  זה לא יכול להיות

עופר בן אליעזר:  אם אני הייתי רשות המים והייתי יודע שיש כל כך הרבה תאגידי מים בלי דירקטוריון מכהן בגלל שאין לו קוורום, אני הייתי עוצר את כל המדינה

עומר ורדי: זה בדיוק מה שאמרתי קודם

עומר ורדי:  נכון להיום - - -     

עופר בן אליעזר: אבל זה לא נעשה

עופר בן אליעזר:  אתה אומר אבל זה לא נעשה, אז נראה כאילו שאתה אומר כי נורא נחמד להגיד את זה

עומר ורדי: לא, חס וחלילה

עומר ורדי:  נכון להיום יש שישה תאגידי מים וביוב בלי קוורום, אחרי הדיון האחרון בוועדת המינויים

עומר ורדי:  המטרה היא שלכולם יהיה קוורום

עופר בן אליעזר: כמה זמן לא היה?     

יורם שמעון: שנה וחצי הוא אמר

עופר בן אליעזר: יותר משנה וחצי

עומר ורדי: אני מחדד עוד פעם

עומר ורדי:  אני אולי מדבר בשקט, אבל אני בטוח מאוד בעובדות שאני מציין עכשיו

חיים גבתי: למה לא תגיד שלוש שנים, ארבע שנים - - -     

עומר ורדי: השנה האחרונה הייתה מאוד קשה מבחינת ועדת המינויים

עומר ורדי:  בשנתיים האחרונות קרה מהפך במינוי הדירקטורים

עומר ורדי:  אני אצטרף למאמצים שלכם לקדם פה עשייה במסגרת ועדת המינויים להבטיח שלכולם יהיה דירקטורים

כרמל שאמה-הכהן: אם זה כל כך עמוס, למה אתם לא משחררים אנשים שזה ברור מאליו שהם יכולים להיות?     

עומר ורדי: מה זאת אומרת?     

כרמל שאמה-הכהן: ראשי ערים, סגני ראשי ערים, מנהלי אגפים, סטטוטוריים

כרמל שאמה-הכהן:  הרי מי שנבחר להיות ראש אגף, אתה הולך לבדוק אותו עוד פעם בשביל להיות דירקטור?      

יורם שמעון: מנכ"ל אצלנו לא התמנה לדירקטור תקופה ארוכה

כרמל שאמה-הכהן: אבל הם לא עומדים בעומס

כרמל שאמה-הכהן:  מילא היו עומדים בעומס, אז אתה אומר: אוקיי, תבדוק

כרמל שאמה-הכהן:  אני שואל אותך, חולדאי צריך להגיש טפסים בשביל להיות דירקטור אצלו?     

רון כץ: למה חולדאי? אתה לא צריך להגיש טפסים

כרמל שאמה-הכהן: אני קטן

כרמל שאמה-הכהן:  חולדאי, צריך? זה נראה לך? תחשוב כמה זה אבסורד, כמה מייצרים פה בירוקרטיה סתם

כרמל שאמה-הכהן:  מילא בירוקרטיה שרק מתישה, זו בירוקרטיה שפוגעת

כרמל שאמה-הכהן:  רמת גן, עיר עם כמעט 200,000 תושבים, אין קוורום בתאגיד מים

כרמל שאמה-הכהן:  זה עולם שלישי

כרמל שאמה-הכהן:  ולאף אחד לא אכפת

כרמל שאמה-הכהן:  אני לא רואה שאכפת להם

כרמל שאמה-הכהן:  אין תשובות

כרמל שאמה-הכהן:  מה הפתרון? שיגידו לי מה הפתרון

כרמל שאמה-הכהן:  הגזברית שלי לא טובה להיות דירקטורית? היא לפחות טובה כמוהו ולפחות טובה כמוהו למלא את התפקיד שלהם

דוד ביטן: אבל אמרנו שביום שני נתייחס לזה

כרמל שאמה-הכהן: כי אתה מפחד לגעת בזה ואני לא מבין בזה

דוד ביטן: לא, ביום שני אמרנו

רון כץ: אתה מתייחס רק לדיבידנדים, להם יש בעיות אחרות גם

דוד ביטן: הזמנו את רשות החברות , את השופטת

דוד ביטן:  מה אתם רוצים? לא הבנתי

חיים גבתי: אי אפשר להעביר את נושא הדירקטורים מהוועדה הקיימת אליהם

חיים גבתי:  את זה תזכור לדיראון עולם

חיים גבתי:  זה צריך ללכת או לוועדה הקיימת או לחילופין להעביר את זה לוועדת הפנים לאישור הרכב תאגידים, שהיא ועדה מידית שמאשרת

חיים גבתי:  דרך אגב, בהקמה של התאגידים הכול עבד חלק, שליש היה נבחרי ציבור, שליש היה עובדי ציבור, שליש היה דח"צים

חיים גבתי:  מאז הם עצרו את הכול

חיים גבתי:  אני חושב שנבחרי ציבור צריכים להיות אוטומטית, כמו שאמר ראש עיריית רמת גן

חיים גבתי:  אוטומטית

חיים גבתי:  זה החוק

חיים גבתי:  הוא נכנס, מחר בבוקר הוא מפסיד בחירות, הוא הולך, מישהו אחר

חיים גבתי:  גם את עובדי הציבור אין בעיה להעביר יחסית מידית כי הם עומדים בקריטריונים

חיים גבתי:  הדבר היחיד שצריך לעבור כל הזמן את הוועדה זה הדח"צים ובלאו הכי ארבע שנים כדי לאשר דח"צים זה רק מראה לך כמה הם באמת לא רוצים לקדם

קריאות: - - -     

אלי בן-דהן: אדוני היושב-ראש, ידידי חיים ביבס, חברי הכנסת וכל ראשי הערים החברים שלנו, אני יכול לספר לכם שהתגברתי על הבעיה של ניגוד עניינים כי אמרתי להם שאני גם יו"ר האסיפה הכללית במרכז השלטון המקומי, אמרו לי: אה, בסדר, אתה בסדר

אלי בן-דהן:  אני כיהנתי מעל 8 שנים, אני חושב, כיו"ר תאגיד המים "מי נעם" שלנו ואני רוצה לספר לך שמזה שנתיים אני לא יושב-ראש התאגיד, העברתי את זה לרונן פלוט, בהחלטת החברה, אבל מאז לא מצליחים להעביר את מנכ"ל העירייה, שהשארתי אותו במועצה להחליף אותי

אלי בן-דהן:  כלומר, למגדל העמק כרגע חסר נציג אחד וסתם, בירוקרטיה

אלי בן-דהן:       אני רוצה להגיד לרשות המים, שלי דווקא יש חוויה חיובית בניגוד לכל מה שנאמר פה, אבל אני לא יכול להתעלם מכאבם של ראשי ערים פה, שאם כולם פה אומרים לכם שמשהו חורק, לא טוב, לא בסדר אצלכם, ואתם לא פתוחים לעשות איזשהו חשבון נפש, לגלות גמישות, לגלות רצון טוב, לשתף פעולה, כדי לעשות איזשהו מאמץ משותף – ואני אומר לך ממרום שנותיי, כ-25 שנה ראש עיר, ועשיתי, ואני עדיין עושה, כמה תפקידים בנוסף

אלי בן-דהן:  אין פתיחות, רצון טוב, גמישות מחשבתית וגמישות יצירתית, רק התעקשות

אלי בן-דהן:  אני שומע אותם בדיונים בשלטון המקומי ובדיונים כאן, מזמן לא ראיתי אותם כואבים כאב כזה גדול וממושך, ובטח בשנה שהם זקוקים לתקציבים האלה, שיש להם שנת בחירות והם יכולים לעשות אתם דבר חיובי או שניים עבור התושבים שלהם, לעירם

רון כץ: כשאתה שומע ראשי ערים בטון הזה מגיעים לכנסת ואומרים לך שהעסק לא עובד, אז העסק כנראה לא עובד, וזה לא משנה איך ינסו לשכנע אותך ואיך החוק רשום

רון כץ:  אז אני כבר אומר לך שזה חשוב מאוד ביום שני להביא את מה שאתה מבקש להביא לגבי הדיבידנדים

רון כץ:  העיריות צריכות את זה בייחוד השנה

רון כץ:  חשובה גם הדרך שזה מגיע ושזה ייכנס לשוטף

רון כץ:  אבל באותה הזדמנות אני גם אגיש הסתייגות כי הנושא הזה - - -     

דוד ביטן: לא, בלי הסתייגויות

רון כץ: תהיה הסתייגות אחת

דוד ביטן: אז אני לא מעביר את החוק

רון כץ: אנחנו נדבר על זה אחר כך

דוד ביטן: לא, לא, לא תהיה שום הסתייגות

דוד ביטן:  החוק הזה עובר איך שהוא ואנחנו נעביר אותו מהר, בלי הסתייגויות ובלי כלום

דוד ביטן:  אם תתחילו אני לא מעביר אותו

רון כץ: עם זאת, יש פה דברים שאי אפשר להתעלם מהם, אי אפשר להתעלם מליזי שאומרת פה: מכריחים אותי להתנגד כי בינתיים אני לא יכולה - - -     

דוד ביטן: אני לא פותח שום דבר

רון כץ: אנחנו נדבר על זה

דוד ביטן: לא, לא פותח

דוד ביטן:  עכשיו פותרים את הבעיה נקודתית

דוד ביטן:  אם אתם רוצים אחר כך לדבר – נדבר

דוד ביטן:  עזוב אותי מזה

רון כץ: נדבר על זה אחרי זה, אבל אני כבר אומר לך, דוד, שמעתי פה את ליזי, אני לא אתן שהיא תיפגע

רון כץ:  אני כבר אומר לך

רון כץ:  אנחנו נדבר על זה אחר כך גם

דוד ביטן: אז אתה רוצה שכולם יפגעו?      

רון כץ: לא, אני לא רוצה שאף אחד יפגע

רון כץ:  אני רוצה שזה יהיה בהסכמה רחבה עם כולם

דוד ביטן: הנה, אני אומר לך ליד כולם, אם זה יפתח אני לא מעביר את החוק הזה, שיהיה ברור

דוד ביטן:  אני לא פותח

דוד ביטן:  אני פותר את הבעיה הזו וממשיך הלאה

דוד ביטן:  אחר כך נפתור את הבעיות האחרות

דוד ביטן:  עזוב אותי

כרמל שאמה-הכהן: אבל זו הסתייגות קלה

דוד ביטן: שום הסתייגות לא תהיה, כי זה יתחיל בזה ויהיו מאה הסתייגויות

דוד ביטן:  עזבו אותי מזה

דוד ביטן:  זו טעות

דוד ביטן:  אל תפתח את זה, עזוב את זה

רון כץ: אנחנו נדבר על זה אחר כך

דוד ביטן: אני אומר לך, זו טעות

דוד ביטן:  אין פתרון לזה

דוד ביטן:  אז יתנגדו משרד האנרגיה, יתנגדו משרד האוצר - - -     

כרמל שאמה-הכהן: למה שהם יתנגדו? אני חושב שאתה טועה

דוד ביטן: כי זה המצב

דוד ביטן:  אני יודע מה אני אומר

ואיל מוגרבי: אדוני היושב-ראש, אני רוצה להודות לכולם וגם לחיים

ואיל מוגרבי:  בנושא הדירקטוריון, אנחנו כרשות מקומית עין קנייה מהגולן, ביקשנו כמה פעמים להצטרף לדירקטוריון של תאגיד המים, תאגיד התנור, קיבלנו סירוב ולא הייתה אפשרות

ואיל מוגרבי:  עד עכשיו – אני כבר 4 שנים – אנחנו מבקשים כל פעם

ואיל מוגרבי:  החוק אומר שאי אפשר להיכנס כרשות מקומית קטנה בגלל מספר התושבים

ואיל מוגרבי:  לא יכול להיות שאנחנו נהיה חברים בתאגיד ולא נהיה שותפים בו וגם בקבלת ההחלטות שלו

דוד ביטן: תודה רבה לכולם

דוד ביטן:  הישיבה נעולה